Τοπικά Νέα - Πέμπτη 4 Απριλίου 2019\nΘεατρική παράσταση «Αληθινά Ψέματα» από την ομάδα του Πολιτιστικού Συλλόγου Δράμας «Αμφιροές»\nΗ θεατρική ομάδα του Πολιτιστικού Συλλόγου Δράμας «Αμφιροές» παρουσιάζουν το Σάββατο και την Κυριακή 6-7 Απριλίου και το Σάββατο και την Κυριακή 13-14 Απριλίου το θεατρικό έργο «Αληθινά Ψέματα» σε σκηνοθεσία Ειρήνης Μαρνά.\nΟι σοφοί ορίζουν τον άνθρωπο ως «ένα ζώο που φτιάχνει εργαλεία» ή ως «ένα ζώο που γελά». Κατά την ταπεινή μου γνώμη, θα ήταν εξίσουν σωστό αν λέγαμε πως είναι «ένα ζώο που ψεύδεται»…\nΤι είναι το ψέμα; Πώς το αντιλαμβανόμαστε και γιατί λέμε ψέματα; Υπάρχουν αληθινά ψέματά; Σε αυτά και σε άλλα ερωτήματα προσπαθούν να απαντήσουν οι ήρωες της παράστασης μας. Τρία μονόπρακτα του Jean Cocteau και ένα του Tennessee Williams φωτίζονται και παρουσιάζονται μπροστά μας, σε αυτή την παράσταση, με την αλήθεια και το ψέμα να δημιουργούν ένα παιχνίδι ερωτήσεων και απαντήσεων. Θεατές και ηθοποιοί ψάχνουν να βρουν ανάμεσα στην Αλήθεια και στο Ψέμα τη διαχωριστική γραμμή.\nΜε μεγάλη επιτυχία πραγματοποιήθηκε η ενδιαφέρουσα Ημερίδα με θέμα «Εργασιακό Στρες στα Σώματα Ασφαλείας - Τρόποι Διαχείρισης», που συνδιοργάνωσε η Τοπική Διοίκηση Δράμας (I.P.A.) της Διεθνούς Ένωσης Αστυνομικών, με τη Διεύθυνση Αστυνομίας Δράμας και την Πυροσβεστική Υπηρεσία Δράμας, την Τετάρτη 27 Μαρτίου 2019 και ώρα 18:00΄ στην αίθουσα πολλαπλών χρήσεων του Δήμου Δράμας.\nΓια όλα τα παραπάνω, καθώς και για τους τρόπους - τεχνικές διαχείρισής τους, ώστε να βοηθηθούν ουσιαστικά οι εργαζόμενοι σ΄ αυτά, μας ενημέρωσαν αναλυτικά οι δύο αξιόλογοι επιστήμονες, ο Ψυχολόγος της Ελληνικής Αστυνομίας Α/Β΄ ΛΑΓΟΜΑΤΗΣ -ΛΑΖΟΠΟΥΛΟΣ Γεώργιος, MSc Κοινωνικής Ψυχιατρικής, καθώς και ο Ειδικός Παθολόγος Dr. ΞΑΝΘΗΣ Ανδρέας, με ειδικότητα στα εγκεφαλικά επεισόδια.\nΤην εκδήλωση τίμησαν με την παρουσία τους ο Δήμαρχος Δράμας κ. Χριστόδουλος ΜΑΜΣΑΚΟΣ, ο Δ/ντής της Δ/νσης Αστυνομίας Δράμας Α/Δ΄ ΣΕΡΤΗΣ Αθανάσιος, ο Υποδ/της της Πυροσβεστικής Υπηρεσίας Δράμας Επιπυραγός ΣΤΟΥΠΑΣ Δανιήλ, ο Ιατροδικαστής του Υπουργείου Δικαιοσύνης Dr. ΓΕΩΡΓΙΑΔΗΣ Μηνάς, ο οποίος είναι και Επίτιμο Μέλος της IPΑ Δράμας, Πρόεδροι και Εκπρόσωποι Συλλόγων, Οργανισμών και Φορέων Ν. Δράμας, καθώς επίσης πλήθος συναδέλφων και συμπολιτών μας.\nΆκυρη κρίθηκε από τον ελεγκτή νομιμότητας η απόφαση του Περιφερειάρχη Ανατολικής Μακεδονίας και Θράκης Χρήστου Μετίου. Η απόφαση του Περιφερειάρχη είχε ανακοινωθεί στα μέσα Φεβρουαρίου με την οποία αφαιρούσε τις αρμοδιότητες του χωρικού Αντιπεριφερειάρχη Καβάλας κ. Θεόδωρο Μαρκόπουλο, λόγω έμπρακτης αδυναμίας συνεργασίας. Οι αρμοδιότητες όπως είναι γνωστό, είχαν ανατεθεί στον Αντιπεριφερειάρχη Τουρισμού κ. Κώστα Αντωνιάδη και όλα αυτά αφότου έγινε γνωστή η υποψηφιότητα του κ. Μαρκόπουλου με το συνδυασμό κ.Τοψίδη. Με την σημερινή απόφαση επαναφέρονται οι αρμοδιότητες εκ νέου στον Αντιπεριφερειάρχη Καβάλας. Για την συγκεκριμένη εξέλιξη ο συνδυασμός «Περιφερειακή Σύνθεση» εξέδωσε την εξής ανακοίνωση: «Με τη σημερινή απόφαση του ασκούντος χρέη Ελεγκτή Νομιμότητας έπεσε στο κενό η προσπάθεια του Περιφερειάρχη ΑΜΘ να ακυρωθεί ο ρόλος του αιρετού χωρικού Αντιπεριφερειάρχη Καβάλας. Ταυτόχρονα αναιρέθηκε μια εκδικητική προσπάθεια του Περιφερειάρχη, η οποία περιβαλλόταν από μια σαφή διάθεση αυθαιρεσίας και υποτίμησης κάθε έννοιας νομιμότητας. Η απόφαση που εκδόθηκε σήμερα επαναφέρει την κανονικότητα στην δημοκρατική λειτουργία της Περιφέρειας και διαλύει το θέατρο εντυπώσεων που επιχειρήθηκε να στηθεί σε βάρος του χωρικού Αντιπεριφερειάρχη Καβάλας κ. Θεόδωρου Μαρκόπουλου με την αφαίρεση αρμοδιοτήτων από αυτόν και τη μεταφορά τους σε έναν θεματικό Αντιπεριφερειάρχη της αρεσκείας του Περιφερειάρχη. Η παράταξη της «Περιφερειακής Σύνθεσης» δηλώνει ότι εμμένει στις αυτονόητες αρχές: της δημοκρατίας και του σεβασμού στην ετυμηγορία των πολιτών της Π.Ε Καβάλας της νομιμότητας. Στην δημοκρατία κανείς δεν δικαιούται να αποφασίζει έξω από τα όρια που καθορίζει το ισχύον νομικό πλαίσιο της ευπρέπειας. Κανείς δεν δικαιούται να παριστάνει κάτι που δεν είναι και στη προκείμενη περίπτωση να παριστάνει τον αιρετό χωρικό Αντιπεριφερειάρχη Καβάλας! Είναι χαρακτηριστικό ότι οι πολίτες της Π.Ε Καβάλας και της Π.Ε Θάσου ποτέ δεν αμφέβαλαν για το ποιο είναι το πρόσωπο του Αντιπεριφερειάρχη Καβάλας, ενώ καταγράφηκε και η αντίδρασή τους στη πιο πάνω μεθόδευση. Ο επικεφαλής της παράταξης της «Περιφερειακής Σύνθεσης» και Υποψήφιος Περιφερειάρχης κ. Χριστόδουλος Τοψίδης δήλωσε σχετικά: «Χαιρετίζω την αποκατάσταση της νομιμότητας και της κανονικότητας, η οποία προκύπτει από την δικαίωση του Αντιπεριφερειάρχη Καβάλας Θ. Μαρκόπουλου και από την ακύρωση της απαράδεκτης απόφασης του Περιφερειάρχη ΑΜΘ σχετικά με την αφαίρεση μέρους των αρμοδιοτήτων του και τη μεταφορά τους σε άλλο πρόσωπο. Η παράταξή μας συνεχίζει την προσπάθεια της για το μέλλον του τόπου μας συνθέτοντας όλες τις υγιείς δυνάμεις της Περιφέρειας».\nΜε επιτυχία πραγματοποιήθηκε το απόγευμα του Σαββάτου 30 Μαρτίου, η εκδήλωση της ΚΟ Δοξάτου του ΚΚΕ, με θέμα «Οι θέσεις του ΚΚΕ για τις πολιτικές εξελίξεις και τις εκλογικές αναμετρήσεις για δήμους, Περιφέρεια και ευρωκοινοβούλιο». Αρχικά, τον λόγο πήρε ο Γιώργος Πυργελής, γραμματέας της ΤΕ Δράμας του ΚΚΕ, ο οποίος απηύθυνε κάλεσμα συμπόρευσης με το ΚΚΕ τόσο στους καθημερινούς αγώνες όσο και μπροστά στις εκλογικές μάχες που έρχονται, ώστε η επόμενη μέρα να βρει ακόμη πιο ενισχυμένο το ρεύμα λαϊκής αντιπολίτευσης, για να δυναμώσει η αντίσταση απέναντι στη βάρβαρη πολιτική κυβέρνησης και ΕΕ. Σημείωσε πως ο λαός μας έχει σήμερα πλούσια πείρα, ώστε να κάνει στην άκρη τα αποπροσανατολιστικά δίπολα που στήνουν ΣΥΡΙΖΑ και ΝΔ, με μοναδικό σκοπό να κρύψουν τη στρατηγική τους σύμπλευση στην εξυπηρέτηση των συμφερόντων των μεγάλων επιχειρηματικών ομίλων.\nΤέλος, αναφέρθηκε στο δήθεν «προοδευτικό μέτωπο» που στήνει ο ΣΥΡΙΖΑ, ένα μέτωπο τόσο προοδευτικό που χωράει από δοκιμασμένα στην αντιλαϊκή πολιτική στελέχη του ΠΑΣΟΚ μέχρι τους αμερικανοΝΑΤΟικούς μακελάρηδες των λαών, και τόνισε την ανάγκη όλοι οι προοδευτικοί άνθρωποι, όλοι όσοι σήμερα αισθάνονται αριστεροί, να στηρίξουν το ΚΚΕ, το μόνο κόμμα που βρίσκεται πραγματικά στο πλάι του λαού και δείχνει τον μοναδικό προοδευτικό, φιλολαϊκό δρόμο ανάπτυξης, ενάντια στο καπιταλιστικό σύστημα, για την οικοδόμηση μιας άλλης κοινωνίας, όπου ο λαός θα είναι νοικοκύρης στον τόπο του.\nΤην κεντρική ομιλία έκανε ο Μάριος Αμανατίδης, υποψήφιος δήμαρχος Δοξάτου με τη «Λαϊκή Συσπείρωση». Παίρνοντας τον λόγο, ανέφερε: «Απευθυνόμαστε στην πλειοψηφία των συνδημοτών μας, στους εργαζόμενους, τους άνεργους, τους αγρότες, τους επαγγελματίες, τους συνταξιούχους. Σε όλους αυτούς που όλα αυτά τα χρόνια σηκώνουν τα βάρη της αντιλαϊκής πολιτικής των κυβερνήσεων, της ΕΕ και των τοπικών διοικήσεων. Σε αυτούς που αγωνιούν για τον τόπο μας, για τα χωριά μας, που επιλέγουν να ζήσουν εδώ, να καλλιεργήσουν και να μεγαλώσουν τα παιδιά τους στην περιοχή μας. Τους καλούμε να μη συμβιβάζονται με τα λίγα, με την ψευτοδουλειά και τους μισθούς πείνας, την τραγική κατάσταση στον τομέα της Υγείας, τους περιορισμούς στην άθληση. Να γυρίσουν την πλάτη σε παλιούς και νέους δήθεν ανεξάρτητους, οι οποίοι στο σύνολό τους είναι προσηλωμένοι στην εφαρμογή της αντιλαϊκής πολιτικής που είναι μακριά από τις λαϊκές ανάγκες, και να στηρίξουν το ψηφοδέλτιο της «Λαϊκής Συσπείρωσης» στον Δήμο Δοξάτου».\nΣτη συνέχεια, αναφερόμενος στην περιβόητη «ανάπτυξη» που τάζουν οι άλλες παρατάξεις, τόνισε: «Το ερώτημα που προκύπτει είναι «ανάπτυξη από ποιον και για ποιον;» Ανάπτυξη, δηλαδή, με βάση τις λαϊκές ανάγκες, με σύγχρονες υποδομές για τον λαό, σύμφωνα με τις δυνατότητες του τόπου μας, ή ανάπτυξη με βάση την κερδοφορία και τον ανταγωνισμό των μεγάλων επιχειρηματικών ομίλων;\nΌλες οι άλλες δυνάμεις δεν αμφισβητούν την κυβερνητική πολιτική που είναι εξ ορισμού αντίθετη με τις λαϊκές ανάγκες. Χαρακτηριστικό παράδειγμα αποτελεί και η μεταξύ τους αντιπαράθεση γύρω από τα κονδύλια του ΕΣΠΑ, χωρίς όμως να βγάζουν άχνα σχετικά με το πλαίσιο βάσει του οποίου γίνεται επιλέξιμο ένα έργο. Ότι δηλαδή πρέπει να είναι ενταγμένο σε ένα πλαίσιο ανταποδοτικότητας, ότι μπαίνει στο ζύγι της ΕΕ με βάση τη λογική «κόστους-οφέλους». Τη στιγμή, για παράδειγμα, που χτίζεται ένα συνεδριακό κέντρο στο Κεφαλάρι Δράμας -έργο ανούσιο όσον αφορά τις ανάγκες του ντόπιου πληθυσμού-, έχουμε πολλές περιπτώσεις που πέφτουν κυριολεκτικά οι σκεπές δημόσιων κτιρίων, όπως στο Δημοτικό Σχολείο Δοξάτου, ενώ άλλα κτίρια κρίνονται ακατάλληλα χωρίς όμως να επιδιορθώνονται, όπως το Γυμνάσιο-Λύκειο Καλαμπακίου. Ταυτόχρονα, παράλληλα με την αύξηση των δημοτικών τελών, έχουμε μείωση των προσφερόμενων υπηρεσιών σε φωτισμό, φροντίδα και περιποίηση κοινόχρηστων χώρων, καθαριότητα, παιδικές χαρές κ.ά. Ζήτημα επίσης αποτελεί η εγκατάλειψη στο σύνολό τους όσων υποδομών και χώρων άθλησης υπήρχαν στον δήμο μας».\n«Απευθύνουμε πλατύ κάλεσμα στήριξης του ψηφοδελτίου της «Λαϊκής Συσπείρωσης» στον δήμο μας, για να δυναμώσει η λαϊκή αντιπολίτευση και μέσα στο δημοτικό συμβούλιο. Για να διεκδικήσουμε πλήρη κρατική χρηματοδότηση για το σύνολο των αναγκών του δήμου, μείωση των ανταποδοτικών τελών και φόρων, ουσιαστική ελάφρυνση για τους εργαζόμενους, τους μικρομεσαίους αγρότες, τους χαμηλοσυνταξιούχους, την πλήρη κατάργησή τους για ανέργους και ΑμΕΑ. Για να διεκδικήσουμε σύγχρονες υποδομές ύδρευσης, συντήρηση και αναβάθμιση των υπαρχόντων αθλητικών υποδομών, δωρεάν σύγχρονες παροχές Υγείας-Πρόνοιας με πλήρη στελέχωση του ΤΟΜΥ Δοξάτου. Για να μη γίνει καμία επιπλέον ιδιωτικοποίηση, άμεση ή έμμεση, σε δημοτικές υπηρεσίες. Για τη μονιμοποίηση όλων των συμβασιούχων χωρίς όρους και προϋποθέσεις.\nΜε αυτό το πλαίσιο πάλης δίνουμε και την εκλογική μάχη. Απευθύνουμε κάλεσμα σε όλους όσοι θέλουν να δυναμώσει η φωνή της αντίστασης και του αγώνα, ακόμη κι αν δεν συμφωνούν σε όλα με το ΚΚΕ, να στηρίξουν τα ψηφοδέλτια της «Λαϊκής Συσπείρωσης» στον δήμο και στην Περιφέρειά μας, να στηρίξουν το ΚΚΕ στις ευρωεκλογές. Γιατί μόνο με ισχυρό ΚΚΕ παντού μπορεί να ανοίξει ο δρόμος για την πραγματική ανατροπή προς όφελος του λαού μας».\nΝέος περιφερειακός διευθυντής εκπαίδευσης Α.Μ.Θ. ο Κωνσταντίνος Μπαντίκος – Αποχαιρετιστήρια επιστολή του Παναγιώτη Κεραμάρη\nΜε την ολοκλήρωση της διαδικασίας επιλογής των νέων διευθυντών, από τον υπουργό Παιδείας Έρευνας και Θρησκευμάτων, κ. Γαβρόγλου, τοποθετούνται στις αντίστοιχες θέσεις 13 νέοι περιφερειακοί διευθυντές Εκπαίδευσης, με θητεία έως 31 Ιουλίου 2022.\nΟι νέοι διευθυντές εκπαίδευσης θα αναλάβουν υπηρεσία έως και την Τρίτη 2 Απριλίου. Οι νέοι διευθυντές επελέγησαν με αδιάβλητο τρόπο από συμβούλιο, στο οποίο προήδρευε αντιπρόεδρος του ΑΣΕΠ, και μέλη ήταν εκπρόσωπος της Εθνικής Σχολής Δημόσιας Διοίκησης, καθηγητές πανεπιστημίων, υπηρεσιακοί παράγοντες του υπουργείου και αιρετοί εκπρόσωποι των εκπαιδευτικών.\n- Όσον αφορά την περιφέρεια μας, την θέση του Περιφερειακού Διευθυντή Εκπαίδευσης Ανατολικής Μακεδονίας και Θράκης, με έδρα την Κομοτηνή, αναλαμβάνει τα νέα καθήκοντα του ο Κωνσταντίνος Μπαντίκος, στη θέση του απερχόμενου Παναγιώτη Κεραμάρη.\nΣτα πλαίσια της διαδικασίας ο απερχόμενος περιφερειακός διευθυντής απέστελλε επιστολή στα ΜΜΕ αναφέροντας τα εξής:\nΜε την ολοκλήρωση της θητείας μου, κάνοντας ένα μικρό απολογισμό, αισθάνομαι την ανάγκη να υπενθυμίσω τα παραπάνω λόγια.\nΘέλω να πιστεύω πως, 4 χρόνια μετά, έβαλα κι εγώ ένα λιθαράκι στο να γίνει πράξη τo πλαίσιο ειλικρίνειας, η αμοιβαία κατανόηση και η συνεργασία. Η σύνεση, η συναίνεση, η αλληλεγγύη, η συναδελφικότητα αλλά κυρίως η εντιμότητα, η νομιμότητα, η τήρηση των κανόνων και η δικαιοσύνη, ήταν οι αρχές τις οποίες προσπάθησα να τηρήσω με θρησκευτική ευλάβεια καθ΄ όλη τη διάρκεια της θητείας μου. Αν τα κατάφερα επαφίεται στη δική σας κρίση.\nΦυσικά και αισθάνομαι την ανάγκη να απευθύνω θερμότατες ευχαριστίες προς όλους, μαθητές, γονείς και κηδεμόνες, συναδέλφους εκπαιδευτικούς σε οποιαδήποτε θέση κι αν υπηρετούν, διοικητικούς υπαλλήλους και συνεργάτες για την τετραετή συνεργασία μας. Τους θεσμικούς φορείς, σεβασμιότατους μητροπολίτες, σοφολογιοτάτους μουφτήδες, περιφερειάρχη, Αντιπεριφερειάρχες, δημάρχους, το Δημοκρίτειο Πανεπιστήμιο, το Δ’ Σώμα Στρατού και τα ΜΜΕ.\nΟμάδα «Μακεδόνες Δραμινοί» Επικείμενες τοπικές εκλογές και Συμφωνία των Πρεσπών\nΑξιότιμοι υποψήφιοι των Δημοτικών και Περιφερειακών παρατάξεων του\nΝομού Δράμας, όπως έχουμε διαπιστώσει, ο ελληνικός λαός και ειδικότερα οι\nπολίτες της Μακεδονίας δείχνουν έντονο ενδιαφέρον για τις προθέσεις των\nανθρώπων που θα αναλάβουν καθήκοντα στην τοπική αυτοδιοίκηση σχετικά με\nτο θέμα της Συμφωνίας των Πρεσπών.\nΠιο συγκεκριμένα, οι πολίτες ενδιαφέρονται να μάθουν ποιά είναι η στάση των υποψηφίων σχετικά με αυτή τη συμφωνία και ποιά είναι η θέση τους στα παρακάτω ερωτήματα:\nΟι «Μακεδόνες Δραμινοί» είμαστε έλληνες πολίτες που αγωνιζόμαστε εναντίον\nτης Συμφωνίας των Πρεσπών και θεωρούμε θεμιτό να γνωρίζουν οι συμπολίτες μας τις προθέσεις των υποψηφίων σε ένα μείζων θέμα όπως είναι η συγκεκριμένη συμφωνία. Επειδή, η Συμφωνία των Πρεσπών παραδίδοντας το όνομα «Μακεδονία» ουσιαστικά παραδίδει ελληνική ταυτότητα και ιστορία στους γείτονές μας Σκοπιανούς, για αυτό το λόγο δραστηριοποιούμαστε και σας θέτουμε τα δύο πιο πάνω ερωτήματα, πάντα με γνώμονα την δημοκρατία και την διαφάνεια στον δημόσιο πολιτικό λόγο. Παρακαλούμε όπως τοποθετηθείτε δημόσια και όσο το δυνατόν πιο ξεκάθαρα.\nΣυνέντευξη τύπου που παραχώρησε ο υποψήφιος Δήμαρχος Δράμας κ. Λευτέρης Καλλινικίδης\nΣτη συνέντευξη τύπου που παραχώρησε ο υποψήφιος Δήμαρχος Δράμας κ. Λευτέρης Καλλινικίδης, είπε τα εξής παρακάτω:\n«Είναι επιτυχία της κοινωνικής μας πολιτικής που κάνουμε διαχείριση κοινωνικών προγραμμάτων για τόσους πολλούς φτωχούς;»\n«Στο επίκεντρο της δικής μας πολιτικής ο άνθρωπος και όχι οι αριθμοί»\nΚαλημέρα και σας ευχαριστώ που είστε εδώ για την ορθότερη και έγκυρη πληροφόρηση των συνδημοτών μας. Θα εστιάσω σε ένα πολύ σοβαρό ζήτημα για εμάς αλλά και για μένα προσωπικά, που λέγεται ΑΝΘΡΩΠΟΣ.\nΚαι όπως πάντοτε λέω, όσο αυξάνονται ο αριθμός των συσσιτίων των Εκκλησιών και ο αριθμός των ωφελουμένων στην Ένωση Κυριών Δράμας, τόσο έχουμε αποτύχει και καλά θα κάνουμε να σιωπήσουμε και να σκύψουμε σοβαρά πάνω στα ζητήματα αυτά, ακριβώς επειδή μιλάμε για τον ΑΝΘΡΩΠΟ και όχι για αριθμούς.\nΤους ανθρώπους που βρίσκονται σε ανάγκη θα τους αγκαλιάσει ο Δήμος Δράμας, όλους. Να αισθάνονται πως έχουν κάπου να ακουμπήσουν , μια πόρτα να χτυπήσουν που θα υπάρξει κάποιος να τους ακούσει και να τους βοηθήσει. Θα τους έχω στην αγκαλιά μου όλους ως Δήμαρχος Δράμας και θα βάλω σκοπό ζωής να τους κάνω να χαμογελούν και να τους δίνω χαρά. Το θέμα της κοινωνικής αποκατάστασης και της προοπτικής για μια καλύτερη ζωή το αναλαμβάνω προσωπικά ο ίδιος, διότι έτσι κι αλλιώς η προσφορά στον άνθρωπο είναι η τροφή της δικής μου ζωής. ‘Αλλωστε οφείλουμε να δώσουμε μια ελπίδα ανάσας και προοπτικής. Και η προοπτική υπάρχει όταν κάποιος νοιώθει πως η αναξιοπάθεια στη Δράμα είναι μία προσωρινή κατάσταση.\nΤο ΛΕΥΚΟ ΤΑΞΙ έπρεπε να υπάρχει χθες στη Δράμα.\nΜε χέρια καθαρά, θα διενεργήσουμε κάθε έλεγχο οικονομικό και διαχειριστικό για να είναι όλα πεντακάθαρα στις συναλλαγές του Δήμου και των Νομικών προσώπων με εργολάβους και συναλλασσόμενους. Τα χέρια είναι καθαρά και θα τα διατηρήσω καθαρά.\nΧαριστική βολή στους απόμαχους της δουλειάς με τις 21 περικοπές που επέβαλε ο νόμος Κατρούγκαλου\nΟ ένας στους δύο συνταξιούχους στη χώρα μας επιβιώνει με κύρια - μεικτή - σύνταξη κάτω από 500 ευρώ! Η νέα γενιά των φτωχών συνταξιούχων είναι εδώ αφού η κυβέρνηση ΣΥΡΙΖΑ έδωσε τη χαριστική βολή στους απόμαχους της δουλειάς με τις 21 περικοπές που επέβαλε ο νόμος Κατρούγκαλου.\nΣύμφωνα με τα επίσημα στοιχεία του πληροφοριακού συστήματος Ήλιος (2018), του υπουργείου Εργασίας, από τους 2.553.990 συνταξιούχους οι 1.138.268 εισπράττουν κύρια σύνταξη κάτω από 500 ευρώ μεικτά, με τον μέσο όρο να διαμορφώνεται στα μόλις 364 ευρώ.\nΕπισημαίνεται ότι ο νόμος Κατρούγκαλου - εκτός των άλλων - επέφερε:\nΕίναι χαρακτηριστικό ότι σύμφωνα με τα στοιχεία της ΠΟΣΕ - ΙΚΑ εντοπίστηκε περίπτωση ασφαλισμένου με 11.604 ημερομίσθια, δηλαδή με σχεδόν 40 έτη ασφάλισης, ο οποίος πριν από τον νόμο Κατρούγκαλου θα λάμβανε 1.843,95 ευρώ μεικτά, ενώ με τον επανυπολογισμό της σύνταξής του αυτή θα μειωθεί κατά 438,38 ευρώ, στα 1.405,57 ευρώ μεικτά. Σε άλλη περίπτωση ασφαλισμένου με 11.875 ημερομίσθια προκύπτει διαφορά 378 ευρώ, δηλαδή από 1.949,16 η σύνταξη θα υποχωρήσει στα 1.571,16 ευρώ.\nΕτοιμάζεται η Δράμα να ενώσει τις δυνάμεις της για το «Let’s do it Greece»\nΟ δήμος Δράμας σε συνεργασία με την Οργανωτική Ομάδα Εθελοντών της Πανελλαδικής Εκστρατείας «Let’s do it Greece» συμμετέχει για ακόμη μια χρονιά στην μεγαλύτερη ταυτόχρονη εθελοντική δράση στην Ελλάδα την Κυριακή 7 Απριλίου 2019.\nΣτα πλαίσια αυτά ο Δήμος καλεί τους εκπρόσωπους των φορέων και των σωματείων του Δήμου Δράμας που θα συμμετέχουν στην Πανελλαδική Εκστρατεία «Let’s do it Greece» μπορούν να προσέλθουν την Τετάρτη στις 3 Απριλίου από τις 10:00 έως 13:00 στο ισόγειο του Δημαρχείου για την παραλαβή των πακέτων και των δενδρυλλίων.\nΗ δράση θα πραγματοποιηθεί την Κυριακή 7 Απριλίου με ώρα έναρξης 11 το πρωί από τους συλλόγους - φορείς - εθελοντές στα σημεία που έχουν δηλώσει ή έχουν συνεννοηθεί τηλεφωνικά με τους συναδέλφους.\nΑντίστοιχα οι εκπρόσωποι των σχολείων που θα συμμετέχουν στην Πανελλαδική Εκστρατεία «Let’s do it Greece» μπορούν να προσέλθουν τη Δευτέρα 1 Απριλίου από τις 07:30 έως 13:30 στο 304 γραφείο στον 3ο όροφο του Δημαρχείου για την παραλαβή των πακέτων. Τα σχολεία θα δραστηριοποιηθούν καθ΄ όλη την διάρκεια της εβδομάδας από τη 1 μέχρι τις 5 Απριλίου.


Το ηφαίστειο της Σαντορίνης... ξανακοιμάται - Ειδήσεις - νέα - Το Βήμα Online\nΤο ηφαίστειο της Σαντορίνης… ξανακοιμάται\nΑπομακρύνεται το ενδεχόμενο ενεργοποίησης του διαβόητου ηφαιστείου της Θήρας. Το τέρας έχει σχεδόν επιστρέψει στην ήρεμη κατάσταση που βρισκόταν πριν από την περυσινή έξαρση, αναφέρουν οι έλληνες ερευνητές που το παρακολουθούν στενά. Επισημαίνουν όμως ότι η χρηματοδότηση για την παρακολούθηση του ηφαιστείου είναι ανεπαρκής.\n24 Οκτωβρίου 2012, 19:09 Ενημερώθηκε: 24 Οκτωβρίου 2012, 17:48\n«Το 2011 το ηφαίστειο εμφάνισε κάποια σημάδια ύποπτα και επί ένα χρόνο είχε σκαμπανεβάσματα, με πολλούς σεισμούς, παραμόρφωση του εδάφους και μικρές διαφοροποιήσεις σε θερμοκρασία και χημική σύσταση αερίων. Όμως εδώ και τέσσερις με πέντε μήνες το ηφαίστειο βρίσκεται σε εντελώς ήρεμη κατάσταση, σχεδόν όπως πριν την έξαρσή του» αναφέρει στο Αθηναϊκό-Μακεδονικό Πρακτορείο Ειδήσεων (ΑΠΕ-ΜΠΕ) ο Μιχάλης Φυτίκας, ομότιμος καθηγητής του ΑΠΘ και πρόεδρος του Ινστιτούτου Μελέτης και Παρακολούθησης του Ηφαιστείου Σαντορίνης (ΙΜΠΗΣ).\nΠροσθέτει όμως ότι οι επιστήμονες δεν εφησυχάζουν: «Αυτή τη στιγμή το ηφαίστειο δείχνει να επανέρχεται στην πρότερη κατάσταση ύπνου, που δεν ξέρουμε πόσο θα διαρκέσει, γι’ αυτό και πρέπει να παρακολουθείται».\nΤην ίδια άποψη έχει και ο πρόεδρος του Οργανισμού Αντισεισμικού Σχεδιασμού και Προστασίας (ΟΑΣΠ) και καθηγητής του ΑΠΘ Κοσμάς Στυλιανίδης. «Το ηφαίστειο σιγά σιγά ηρεμεί, δεν υπάρχουν εκδηλώσεις και κοντεύει να επανέλθει στην πρότερη κατάσταση […] Δεν εφησυχάζουμε, αλλά […] οι πιθανότητες άμεσης έξαρσης του ηφαιστείου είναι εξαιρετικά μειωμένες», λέει.\n«Παρακολουθούμε και την παραμικρή »ανάσα» του ηφαιστείου. Από τον Φεβρουάριο και μετά η σεισμική δραστηριότητα είναι σχεδόν ανύπαρκτη» αναφέρει με τη σειρά του και ο Κωνσταντίνος Μακρόπουλος, καθηγητής Σεισμολογίας του Πανεπιστημίου Αθηνών και διευθυντής του Γεωδυναμικού Ινστιτούτου του Αστεροσκοπείου Αθηνών.\nΤο συνολικό κόστος του προγράμματος υπολογίστηκε από τον ΟΑΣΠ σε περίπου 800.000 ευρώ για τη διετία 2012-2013, ωστόσο από την Πολιτεία εγκρίθηκαν 300.000 για το 2012, από τα οποία τελικά εγκρίθηκε η διάθεση πίστωσης ύψους μόλις 54.000 ευρώ.\nΣτην απόφαση αναφέρεται η διάθεση του ποσού για την προμήθεια και εγκατάσταση οργάνων. Ωστόσο, όπως εξηγεί στο ΑΠΕ-ΜΠΕ ο κ. Στυλιανίδης, τα χρήματα αυτά, αν και ζητήθηκαν ήδη από πέρυσι, εγκρίθηκαν με μεγάλη καθυστέρηση αυτές τις ημέρες. Στο μεταξύ ο ΟΑΣΠ είχε ήδη προχωρήσει στην εγκατάσταση οργάνων, ορισμένα από τα οποία παραχωρήθηκαν για το σκοπό αυτό από άλλους φορείς.\nΤα όργανα είναι 22 σεισμογράφοι και επιταχυνσιογράφοι, δέκα γεωδετικοί σταθμοί, τέσσερις παλιρροιογράφοι, δύο μετρητές διοξειδίου του άνθρακα και μία θερμική κάμερα. Τελικά, το ποσό των 54.000 ευρώ θα διατεθεί για τη συντήρηση του συστήματος.\n«Το ηφαίστειο της Σαντορίνης είναι μια από τις θέσεις παγκόσμιου ενδιαφέροντος στον τομέα των ηφαιστείων. Γίνεται εδώ και χρόνια στενή παρακολούθηση του ηφαιστείου, χερσαία και υποθαλάσσια. Η πρόσφατη δραστηριότητά του ήταν η αφορμή να ασχοληθεί και η Πολιτεία δίνοντας χρηματοδότηση στο πρόγραμμα του ΟΑΣΠ», εξηγεί και ο γεωλόγος, Δημήτρης Σακελλαρίου, επικεφαλής ερευνών του Τομέα Θαλάσσιας Γεωλογίας- Γεωφυσικής του Ελληνικού Κέντρου Θαλάσσιων Ερευνών (ΕΛΚΕΘΕ).\nΕπίσης, το Ελληνικό Κέντρο Θαλάσσιων Ερευνών (ΕΛΚΕΘΕ) έχει εγκαταστήσει από τον περασμένο Ιούλιο όργανα στο βυθό γύρω από το ηφαίστειο, σε συνεργασία με επιστήμονες από τη Γαλλία και την Ισπανία. Στόχος των ερευνητών είναι να μετρήσουν την παραμόρφωση του βυθού, που μαζί με την παραμόρφωση του εδάφους, είναι από τις πρώτες σημαντικές ενδείξεις ενδεχόμενης δραστηριότητας.


ΑΥΣΤΗΡΗ ΠΡΟΕΙΔΟΠΟΙΗΣΗ ΠΡΟΣ….ΤO NATO, (ΕΛΛΑΔΑ ;;;) – Νίκος Χειλαδάκης\nΕιλικρινά αναρωτιόμαστε τι δουλειά έχουμε εμείς στην μεγάλη διαμάχη του ΝΑΤΟ, δηλαδή μιας συμμαχίας που ποτέ δεν μας στήριξε στα εθνικά μας θέματα και κυρίως απέναντι στην τουρκική επιθετικότητα που αν δεν την ενισχύει της κλείνει πάντα το μάτι, με την Ρωσία.\nΑυτή την φορά με τόσα εκκρεμή εθνικά θέματα, μόνο άφρονα πολιτική θα είναι η συμμέτοχη μας σε ασκήσεις του ΝΑΤΟ κοντά στα σύνορα με την Ρωσία.\nΌπως αναφέρεται από την Μόσχα με ανακοίνωση του ρωσικού υπουργείου Εξωτερικών οι χώρες του ΝΑΤΟ που κάνουν ασκήσεις κοντά στα σύνορά μας, πρέπει να σκεφτούν τις συνέπειες.\nΤα μέλη του ΝΑΤΟ που σχεδιάζουν να εκτελέσουν επιχειρήσεις κοντά στα ρωσικά σύνορα πρέπει να σκεφτούν τις συνέπειες που προκύπτουν από τις ενέργειές τους, οι οποίες θα μπορούσαν να οδηγήσουν σε αυξημένες εντάσεις, ανέφερε το ρωσικό υπουργείο Εξωτερικών το Σάββατο.\nΕπόμενο Άρθρο Ρωσική ιστοσελίδα, παρομοιάζει τούς ΕΛΛΗΝΕΣ στρατιώτες στόν Έβρο, μέ τούς 300 του ΛΕΩΝΙΔΑ !!! ΑΝ ΗΤΑΝ ΑΡΙΣΤΕΡΗ Η ΒΙΛΛΑ ΣΤΟΝ ΕΒΡΟ, ΤΙ ΘΑ ΕΛΕΓΕ Ο ΠΡΟΛΕΤΑΡΙΟΣ;;;(Βίντεο)\nΠροηγούμενο Άρθρο ΟΥΤΕ ΕΝΑ ΕΙΚΟΣΙΤΕΤΡΑΩΡΟ ΔΕΝ ΚΡΑΤΗΣΕ Η ΕΚΕΧΕΙΡΙΑ ΕΡΝΤΟΓΑΝ-ΠΟΥΤΙΝ


Πιο επικίνδυνο να διασταυρώσεις τον δρόμο - ΝΑΙ στα εμβόλια και από Ματσάκη - Omega LIVE\nHome > Κύπρος > Πιο επικίνδυνο να διασταυρώσεις τον δρόμο - ΝΑΙ στα εμβόλια και από Ματσάκη\nΠιο επικίνδυνο να διασταυρώσεις τον δρόμο - ΝΑΙ στα εμβόλια και από Ματσάκη\nΕνώπιον του έχει πλέον επαρκή στοιχεία για την ασφάλεια των εμβολίων ο ιατροδικαστής Μάριος Ματσάκης, ο οποίος αφού μελέτησε, όπως λέει, τη βιβλιογραφία, καταλήγει στο συμπέρασμα πως δεν υπάρχουν πλέον οι φόβοι που είχε.\nΜάλιστα προχώρησε και ένα βήμα πάρα πέρα λέγοντας πως οι στατιστικές από τις παρενέργειες, δείχνουν πως είναι πιο πιθανό να χάσει κάποιος την ζωή του όταν διασταυρώνει τον δρόμο από την παρενέργεια των εμβολίων.\nΣυγκεκριμένα ο κ. Ματσάκης τόνισε:\nΕίχα δηλώσει από την αρχή πως για αυτά τα εμβόλια, χρειαζόμουν κάποιο χρόνο για να πειστώ ή όχι αναφορικά με την αποτελεσματικότητα και την ασφάλεια.\nΑυτή τη στιγμή έχουμε περίπου 6 δισεκατομμύρια δόσεις εμβολίων κατά του κορωνοϊού.\nΈχουμε πάρα πολλά στοιχεία στη διάθεση μας. Βλέπουμε πως υπάρχουν παρενέργειες. Όμως ο κίνδυνος των παρενεργειών είναι πολύ πολύ μικρότερος από το να ασθενήσει κανείς σοβαρά από τον κορωνοϊό.\nΟι πιθανότητες να έχει παρενέργεια από ένα εμβόλιο είναι λιγότερες από το να κτυπηθεί από αυτοκίνητο όταν διασταυρώνει τον δρόμο.\nΕξέλειπαν οι φόβοι που είχα για τα εμβόλια.\nΕίχα υβριστικά σχόλια και απειλητικά. Τα ανέμενα. Δεν υπάρχει θέμα. Είχα ανθρώπους που πιστεύουν ότι έχω πάρει εκατομμύρια. Υπάρχουν άλλοι που λένε ότι θα μας βάλουν τσιπ στο σώμα μας. Αυτά είναι ανοησίες.\nΔείτε τα όσα είπε ο κύριος Ματσάκης:


Κατευθυντήριες γραμμές υποβολής | Hervisionfilmfest\nΔιαδικασία να υποβάλετε την κατάρτιση:\nΣτείλτε ένα διάσμο προς τα βίντεο διάσταση κατά το YouTube, Vimeo, Dropbox ή WeTransfer.\nΣτείλτε το διασμο στο\nΑναζήτηση και υποβάθμιση όσες φωτογραφίες, εικόνες, διαφορές, και υποβάθμιση, κάθε φορά που απαιτείται\nΣορτς: 1 έως 30 λεπτά\nΤα μουσικά βίντεο θεωρούνται ταινίες μικρού μήκους . Ωστόσο, εάν εισαχθεί ένα συντριπτικό ποσό μουσικών βίντεο, θα τα κάνουμε τη δική τους ξεχωριστή κατηγορία.\nΑνακοίνωση νέας κατηγορίας: Πιλότοι τηλεόρασης. Αν έχετε πυροβολήσει έναν πιλότο, υπέροχο! Υποβολή! Εάν έχετε μια διαδικτυακή σειρά, υποβάλετε ένα επεισόδιο.\nΠροσεκτικό: 40 έως 1:30 λεπτό\nΌλα τα είδη γ ανοίγουνκτά, φωτογραφίες από τις φωτογραφίες με την τεχνολογία X. [Ξέρωα δεν έπρεπε να πει, αλλά hey, δεν βλάπτει.]\nΑναζήτηση σχολιασμένων εφαρμογών, δια να αναβοσβήσετε το λογότυπο της γυναίκας σας ή το όπλο σας κάθε 2 λεπτά σε κάθε χρόνο. Διαχωρίζονται απόλυτα από διάλυτα από τη διακριτική ευχέρεια των δημιουργών και δεν είναι υποχρεωτική για τον διαγωνισμό.\nΜε την υποβολή αίτησης να κάνω να στείλτε ένα διάμονα βιογραφικό για τον εαυτό σας. Έχω η πρόσβαση για να αναζητήσω ανανεωμένα σε 4 διανύσματα σε βίντεο κλιπ 30 διαφορέςλέπτων ή απαιτήσεων. Προσευχές προστεται στον διαπο και και στο κανάλι του YouTube Όραμα της καταχώρησης των ιδίων. Έτσι, απαιτούνται υποβάσεις, θα έπρεπε να διαχωρίζονται. ΝΑΙ!\nΌλοι οι προσεγγίτες προσεγγίσεις, παρακαλώματαδιαθέτοντες διάσωρος να στείχε email και αίτηση:\nΜόλις χάλυβα η υποβολή, υποδιαίρεση στο κανάλι εμάς και θα καυχηθεί σε κάθε χρόνο. Στη διαδικασία αρχική η ψηφοφορία . Διαδικτυακά συστήματα διαβάθμισης 1 έως 5 επιπλέον. Η ανατροφοποίηση είναι προαιρετική. Στοιχεία της ικανότητας στις 13 Μαρτίου, μετράμε τα αστέρια. Για να είναι σαφές όλα τα φύλα διαθέσιμα χρώματα. Σε χρόνο διακρίσεις ή διακρίσεις, ο εξοπλισμός οργανωτής και οι δωρητές να καθορίσουν και νικητές του βραβείου.\nΚαι πάλι, οποιεσδήποτε προσεκτικά συμπληρωματικές ερωτήσεις, παρακαλώ αληθές διάδικος να στείχε email και δημιουργία:\nΑν μπορείτε να δώσετε, μεγάλη! Ευχαριστώ! Αλλά πιστέψτε με, χωρίς πίεση!


Kettlebell Ρυθμιζόμενο ΟΕΜ - Fitness Sport\nΑρχική σελίδα\tΜικροόργανα & Αξεσουάρ\tΒάρη-Αλτήρες\tKettlebell\tKettlebell Ρυθμιζόμενο ΟΕΜ\nΒάρος Προϊόντος: 3,5kg.\nΥλικό: Χρωμιομένο ατσάλι Φ16- 16cm.\nΔιαθέτει: 2 Σφικτήρες για ασφάλεια και βάση για να στέκεται όρθια.\nΥλικό Λαβής: Λάστιχο για καλύτερο κράτημα.\n*Οι Δίσκοι στην φωτογραφία δεν περιλαμβάνονται.\nΚωδικός προϊόντος: Fitness401\nΚατηγορίες: Kettlebell, Βάρη-Αλτήρες, Μικροόργανα & Αξεσουάρ


https://www.boxpharmacy.gr/el/0000000837907 Μαλλιά - τριχόπτωση, Δέρμα - νύχια, Bioclin Bioclin Bioclin Phydrium Advance Kera για Μαλλιά & Νύχια, 30tabs 0000000837907 Συμπλήρωμα διατροφής για την ενδυνάμωση μαλλιών και νυχιών Σύντομη περιγραφή Συμπλήρωμα διατροφής με θειούχα αμινοξέα , βιταμίνες, ιχνοστοιχεία και εκχύλισμα σπόρων σταφυλιών. Η ειδικά μελετημένη σύνθεση του παρέχει όλα τα απαραίτητα συστατικά για την υγεία, θρέψη και ενδυνάμωση των μαλλιών. Παράλληλα, η προηγμένη τεχνολογία σταδιακής απελευθέρωσης των ενεργών συστατικών επιτρέπει τη σταδιακή απελευθέρωση τους εξασφαλίζοντας την μέγιστη απορρόφηση τους. Ενεργά συστατικά Αμινοξέα (L-κυστεîνη, L-μεθειονίνη) Βιταμίνες (Παντοθενικό οξύ, Φολικό οξύ, Βιοτίνη, Βιταμίνη Β6) Μέταλλα (Ψευδάργυρος, Χαλκός) Ξηρό Εκχύλισμα σπόρων σταφυλιού (VitisVinifera L. semen 120:1 – πολυφαινόλες 46%) Τα συμπληρώματα διατροφής δεν πρέπει να χρησιμοποιούνται ως υποκατάστατα μιας ισορροπημένης δίαιτας. Πρέπει να φυλάσσονται μακριά από τα μικρά παιδιά. Δεν πρέπει να γίνεται υπέρβαση της συγκεκριμένης συνιστώμενης ημερήσιας δόσης. Τα συμπληρώματα διατροφής δεν προορίζονται για την πρόληψη, αγωγή ή θεραπεία ανθρώπινης νόσου. Συμβουλευτείτε τον γιατρό σας αν είστε έγκυος, θηλάζετε,αν βρισκεστε υπό φαρμακευτική αγωγή ή αντιμετωπίζετε προβλήματα υγείας. https://s3.gy.digital/boxpharmacy/uploads/asset/data/15894/Phydrium_Advance_Kera__30caps.jpg\nhttps://www.boxpharmacy.gr/el/multi-gyn-compresses-12pcs-epithemata-gia-tin-anakoyfisi-tis-euaisthitis-perioxis Καθαρισμός, Προστασία, Ενυδάτωση Κόλπου, Bioclin Bioclin Multi-Gyn Compresses-Επιθέματα για την Ανακούφιση της Ευαίσθητης Περιοχής, 12τμχ 0009109004451 Το Multi-Gyn Compresses φροντίζει την εξωτερική ευαίσθητη περιοχή. Προσφέρει ανακουφιστική δράση στο ευαίσθητο δέρμα μετά τον τοκετό. Υποστηρίζει τη φυσική διαδικασία επούλωσης του δέρματος. Μοναδικά απαλό, προστατευτικό επίθεμα. Ιδανικό για χρήση μετά τον τοκετό. Βραβευμένο “Best Maternity After Birth Product” στα “Mother and Baby Awards 2020”. 12 επιθέματα Τρόπος δράσης Το Multi-Gyn Compresses ανακουφίζει το ευαίσθητο δέρμα στην ευαίσθητη περιοχή και υποστηρίζει την επούλωση. Είναι ιδανικό για χρήση μετά τον τοκετό. Κάθε επίθεμα είναι εμποτισμένο με μια φυσική γέλη που βασίζεται στο πατενταρισμένο σύμπλοκο 2QR. To σύμπλοκο 2QR έχει την μοναδική ιδιότητα να εξουδετερώνει τα επιβλαβή βακτήρια με έναν ασφαλή και φυσικό τρόπο. Το επίθεμα τοποθετείται στην ευαίσθητη περιοχή, όπου σχηματίζει ένα απαλό προστατευτικό κάλυμμα και βοηθά στη δημιουργία βέλτιστων συνθηκών για τη φυσική διαδικασία επούλωσης. https://s3.gy.digital/boxpharmacy/uploads/asset/data/60247/Multi-Gyn_Compresses.jpg\nMulti-Gyn Compresses-Επιθέματα για την Ανακούφιση της Ευαίσθητης Περιοχής, 12τμχ\nhttps://www.boxpharmacy.gr/el/multi-gyn-actigel-50ml-kolpiki-geli-kata-tis-vaktiriakis-kolpitidas Καθαρισμός, Προστασία, Ενυδάτωση Κόλπου, Bioclin Bioclin Multi-Gyn Actigel-Κολπική Γέλη για την Αντιμετώπιση των Συμπτωμάτων της Βακτηριακής Κολπίτιδας, 50ml 0009109004443 Αντιμετωπίζει αποτελεσματικά τη βακτηριακή κολπίτιδα Μειώνει άμεσα τις οσμές και τις εκκρίσεις. Έχει άμεση ανακουφιστική δράση. Βελτιστοποιεί το pH και τη χλωρίδα του κόλπου. Ενδείξεις Για γυναίκες που υποφέρουν από τα δυσάρεστα συμπτώματα που συνδέονται με τη Βακτηριακή Κολπίτιδα. Ιδιαίτερα αποτελεσματικό στην αντιμετώπιση της Βακτηριακής Κολπίτιδας και των σχετιζόμενων ενοχλήσεών της, όπως λεπτόρρευστες γκριζωπές εκκρίσεις, οσμή ιχθύος, κνησμός, ερεθισμοί, ευαισθησία, ερυθρότητα και πόνος. Τρόπος δράσης Το Multi-Gyn ActiGel βασίζεται στο πατενταρισμένο σύμπλοκο 2QR. Αυτό το φυσικό, φυτικής προέλευσης συστατικό έχει τη μοναδική ιδιότητα να προστατεύει τον ευαίσθητο κολπικό ιστό από τα επιβλαβή βακτήρια με έναν φυσικό και ασφαλή τρόπο. Το Multi-Gyn ActiGel ενισχύει επίσης τη φυσική διαδικασία ίασης. Αποκαθιστά άμεσα τη βέλτιστη οξύτητα του κόλπου (τιμή pH). Αυτό το ελαφρά όξινο περιβάλλον υποστηρίζει την ανάπτυξη των καλών βακτηρίων (λακτοβάκιλλοι). Το Multi-Gyn ActiGel είναι ένα φυσικό προϊόν. Δεν περιέχει άρωμα, ορμόνες και συστατικά ζωικής προέλευσης. https://s3.gy.digital/boxpharmacy/uploads/asset/data/60244/Multi-Gyn_ActiGel.jpg\nMulti-Gyn Actigel-Κολπική Γέλη για την Αντιμετώπιση των Συμπτωμάτων της Βακτηριακής Κολπίτιδας, 50ml\nhttps://www.boxpharmacy.gr/el/0009109004449 Καθαρισμός, Προστασία, Ενυδάτωση Κόλπου, Bioclin Bioclin Multi-Gyn Femiwash-Απαλός Αφρός Καθαρισμού για την Ευαίσθητη Περιοχή, 100ml 0009109004449 Απαλός αφρός καθαρισμού χωρίς σαπούνι για εξωτερική χρήση στην ευαίσθητη περιοχή. Εξαιρετικά απαλό και μη ερεθιστικό. Βασίζεται στο πατενταρισμένο σύμπλοκο 2QR. Περιέχει φυσικά συστατικά και γαλακτικό οξύ. Ιδανικό για την καθημερινή υγιεινή της ευαίσθητης περιοχής. 100ml αφρός καθαρισμού ≈ 120 εφαρμογές Το Multi-Gyn FemiWash καθαρίζει και αναζωογονεί αποτελεσματικά την ευαίσθητη περιοχή. Είναι πολύ ήπιο και δεν ερεθίζει, ακόμη και το πιο ευαίσθητο, λεπτό δέρμα. Δεν περιέχει σαπούνι, άρωμα ή ερεθιστικές ουσίες. Καθαρίζει απαλά και προστατεύει δραστικά τη φυσική χλωρίδα της ευαίσθητης περιοχής. Καινοτομεί καθώς βασίζεται στο φυτικής προέλευσης σύμπλοκο 2QR, που εξουδετερώνει αποτελεσματικά τα επιβλαβή βακτήρια με ασφαλή και φυσικό τρόπο. https://s3.gy.digital/boxpharmacy/uploads/asset/data/60245/Multi-Gyn_FemiWash.jpg\nMulti-Gyn Femiwash-Απαλός Αφρός Καθαρισμού για την Ευαίσθητη Περιοχή, 100ml\nhttps://www.boxpharmacy.gr/el/multi-mam-babydent-15ml-katapraintiko-tzel-gia-tin-brefiki-odontofiia Στοματική υγιεινή, Προϊόντα για παιδιά, Bioclin Bioclin Multi-Mam Babydent-Καταπραϋντικό Τζελ για τις Ενοχλήσεις της Βρεφικής Οδοντοφυΐας, 15ml 0009109004453 Ανακουφιστικό gel για μωρά σε φάση οδοντοφυΐας Με βάση φυσικά συστατικά. Με ευχάριστη γεύση. Χωρίς ζάχαρη, δεν επηρεάζει τα δόντια. Δεν περιέχει αλκοόλη ή συστατικά ζωικής προέλευσης. Τρόπος δράσης Το Multi-Mam BabyDent σχηματίζει μια απαλή ανακουφιστική επίστρωση πάνω στα ερεθισμένα ούλα. Βασίζεται στο πατενταρισμένο σύμπλοκο 2QR. Αυτό το φυσικό, φυτικής προέλευσης συστατικό έχει τη μοναδική ιδιότητα να εμποδίζει αποτελεσματικά τα βλαβερά βακτήρια να έρχονται σε επαφή με τα ούλα. Το Multi-Mam BabyDent ανακουφίζει άμεσα από τις ενοχλήσεις και μειώνει τον ερεθισμό που προκαλείται από την οδοντοφυΐα. Σιελόρροια Πέρα από την ανακούφιση των ενοχλήσεων της οδοντοφυϊας το Multi-Mam BabyDent είναι ένα ευχάριστο απαλό gel που μπορεί να χρησιμοποιηθεί επίσης για τα εξανθήματα που προκαλούνται στο δέρμα από τη σιελόρροια. https://s3.gy.digital/boxpharmacy/uploads/asset/data/60246/MultiMam_BabyDent.jpg\nMulti-Mam Babydent-Καταπραϋντικό Τζελ για τις Ενοχλήσεις της Βρεφικής Οδοντοφυΐας, 15ml\nhttps://www.boxpharmacy.gr/el/multi-mam-balm-30ml Φροντίδα θηλών, Bioclin Bioclin Multi-Mam Balm-Κρέμα Προστασίας των Θηλών για Χρήση Πριν & Κατά τη Διάρκεια του Θηλασμού, 30ml 0009109004455 Φυτική φροντίδα των θηλών για θηλάζουσες μητέρες Καταπραΰνει και προστατεύει αποτελεσματικά τις θηλές. Διατηρεί το δέρμα απαλό, ελαστικό και υγιές. Ιδανικό για τη φροντίδα των ξηρών και ευαίσθητων θηλών. Βοηθά στην αναπλήρωση και τη συμπλήρωση της φυσικής λιπαρότητας του δέρματος. Έχει ουδέτερη γεύση και οσμή, ώστε να μην αλλοιώνεται η αίσθηση της θηλής του βρέφους. Σωληνάριο 30ml Τρόπος δράσης Το Multi-Mam Balm αναπληρώνει και συμπληρώνει τη φυσική λιπαρότητα του δέρματος, προστατεύοντας έτσι τις θηλές από τη δημιουργία ραγάδων πριν από τον θηλασμό αλλά και κατά τη διάρκεια αυτού. Το Multi-Mam Balm παρασκευάζεται με βάση έλαια φυτικής προέλευσης και καθαρό κερί μέλισσας. Δεν είναι απαραίτητο να αφαιρείται πριν από τον θηλασμό, καθώς η φυσική του σύνθεση είναι ασφαλής για το μωρό. https://s3.gy.digital/boxpharmacy/uploads/asset/data/60248/Multi-Mam_Balm_-_Αντιγραφή.jpg\nMulti-Mam Balm-Κρέμα Προστασίας των Θηλών για Χρήση Πριν & Κατά τη Διάρκεια του Θηλασμού, 30ml


60ή Ετήσια Γενική Συνέλευση\nΔΙΟΙΚΗΤΙΚΟΥ ΣΥΜΒΟΥΛΙΟΥ ΕΣΚ\nώρα 10 π.μ.,\nΟι καιροί παρέμειναν χαλεποί για το επάγγελμά μας και μέσα στο 2019. Η εργασιακή στενωπός παρέμεινε σε ισχύ, η αγορά εργασίας εξακολούθησε να χαρακτηρίζεται από νωθρότητα, οι εργασιακές συνθήκες το ίδιο δυσχερείς, οι μισθολογικές απολαβές το ίδιο στενοκοπημένες. Το φάσμα της εργασιακής ανασφάλειας εξακολούθησε να πλανάται επί των κεφαλών όλων μας. Στη διαχείριση, ανάσχεση, αντιμετώπιση μα και καταπολέμηση όλων των πιο πάνω ένα ήταν και παραμένει το αντίδοτο, η συλλογική πάλη και διεκδίκηση. Μία ήταν και παραμένει η εναλλακτική επιλογή, η συνδικαλιστική δραστηριοποίηση. Ένα ήταν και παραμένει το βάθρο του αγώνα, η Ένωση Συντακτών Κύπρου, το μοναδικό συνδικαλιστικό όργανο των Κυπρίων δημοσιογράφων. Η ενότητα στις γραμμές μας, η μονολιθικότητα στη δράση μας, το συμπαγές του μετώπου που συλλογικά διαμορφώνουμε όλοι μαζί, αποτελεί το κυριότερο εχέγγυο, τη βασικότερη προϋπόθεση, ότι θα ξημερώσουν καλύτερες ημέρες και για τη δημοσιογραφική οικογένεια. Και θα ξημερώσουν! Να είστε βέβαιοι γι' αυτό!\nτα συνδικαλιστικά πράγματα τη χρονιά που λήγει σε λίγες μέρες χαρακτηρίζονται κυρίως από στασιμότητα. Αυτό όμως ουδόλως ευνοεί τη συνδικαλιστική πλευρά, τους εργαζόμενους δηλαδή. Η στρατηγική στόχευση που θέσαμε για συνέχιση των προσπαθειών προς σταδιακή επιστροφή των εκχωρήσεων που κάναμε στην εργοδοτική πλευρά στη διάρκεια της οικονομικής κρίσης, κάθε άλλο παρά επιτεύχθηκε. Στις πλείστες των περιπτώσεων η εργοδοτική πλευρά παρέμεινε άτεγκτη εμμένοντας σε μηδενικές επιστροφές. Κυρίως αυτό συνέβη με το Συγκρότημα του «Φιλελευθέρου» όπου διέρρευσαν 20 μήνες και 8 συναντήσεις, οι 3 ενώπιον της Μεσολαβητικής Υπηρεσίας του υπουργείου Εργασίας, με μηδενικό αποτέλεσμα. Εκείνο που απομένει είναι η σύγκληση νέας τοπικής συνέλευσης στον «Φ», προς λήψη αποφάσεων. Η τελευταία τοπική συνέλευση στον «Φ» ήταν πριν από ενάμιση χρόνο περίπου, όταν το Δ.Σ. έλαβε την εντολή να συνεχίσει τη διεκδίκηση της επιστροφής εκχωρήσεων.\nΣτο συγκρότημα «Δίας» τα προβλήματα, μη έγκαιρης καταβολής του μηνιαίου μισθού, καθυστερημένης καταβολής του 13ου μισθού για πολλούς μήνες κλπ, έχουν καταστεί χρόνια και επαναλαμβανόμενα. Το συγκρότημα δεν εφαρμόζει, εδώ και δύο χρόνια, την τριμερή συμφωνία για επαναφορά του θεσμού της ΑΤΑ. Φέτος, ύστερα και από ανεπιτυχή συνάντηση στο υπουργείο Εργασίας, καταγγείλαμε δημόσια το συγκρότημα «Δίας» για το θέμα της ΑΤΑ. Ωστόσο, παρά την ευρεία δημοσιοποίηση της καταγγελίας μας ουδέν επετεύχθη. Μόνο με πραγματική βούληση των άμεσα επηρεαζόμενων μπορούμε να πετύχουμε περισσότερα πράγματα, κάτι που δυστυχώς απουσιάζει.\nΜεγάλες καθυστερήσεις στην καταβολή οφειλόμενων εισφορών, τόσο για το Ταμείο Υγείας, όσο και για το Ταμείο Προνοίας, εξακολουθούν να παρατηρούνται στο συγκρότημα «Διάλογος». Αν δεν υπάρξει δραστική διαφοροποίηση τους πρώτους μήνες του 2020, η νέα διοίκηση θα πρέπει να λάβει νομικά μέτρα. Αυτή την πρακτική υιοθετήσαμε στο πρόσφατο παρελθόν και απέφερε κάποια αποτελέσματα. Και σε αυτό το συγκρότημα παρατηρείται, δυστυχώς, καθυστερημένη και τμηματική καταβολή των μισθών του προσωπικού. Στο συγκρότημα «Διάλογος» διεκδικήσαμε μισθολογικές αυξήσεις για τους ιδιαίτερα χαμηλόμισθους νέους συνάδελφους. Οι όποιες διορθωτικές κινήσεις έγιναν κρίνονται ανεπαρκείς.\nΗ μόνη περίπτωση που είχαμε αισθητή επιστροφή μισθολογικών εκχωρήσεων των εργαζομένων και μάλιστα της τάξης του 11% αφορά τη Cyprus Mail. Το όλο ζήτημα όμως συνδέεται και με την αλλαγή ιδιοκτησιακού καθεστώτος στη συγκεκριμένη επιχείρηση. Ως ΕΣΚ, αλλά και οι υπόλοιπες συντεχνίες, ζητήσαμε συνάντηση με τον νέο ιδιοκτήτη, προς θεσμοθέτηση διαλόγου μαζί του, και τελούμε σε αναμονή.\nΣτο συγκρότημα του «Πολίτη» αλλά και στον τηλεοπτικό σταθμό «Omega» θεωρούμε ότι έχουμε δρομολογήσει διεργασίες λειτουργίας του θεσμού του Ταμείου Προνοίας για τους νεότερους συναδέλφους και επαναλειτουργίας του για τους παλαιότερους. Το πρώτιστο είναι να επαναλειτουργήσει ο θεσμός και στην πορεία των πραγμάτων θα εξετάσουμε πώς μπορούμε σταδιακά να βελτιώνουμε τη συνεισφορά του εργοδότη σε αυτόν.\nΜένοντας πάντα στο συνδικαλιστικό πεδίο, αξίζει να γίνει μνεία και στην πρωτοβουλία του Δ.Σ. της ΕΣΚ να συγκαλέσει κοινή σύσκεψη με τους εκδότες του έντυπου αλλά και του διαδικτυακού Τύπου, με στόχο τη διαμόρφωση κοινών αιτημάτων και στρατηγικών στοχεύσεων προς την κυπριακή πολιτεία αλλά και τους ευρωπαϊκούς θεσμούς. Αναμένουμε πως σύντομα θα ολοκληρωθεί η συνδιαμόρφωση του κοινού υπομνήματος με τους δύο εργοδοτικούς συνδέσμους.\nΤο Διοικητικό Συμβούλιο της Ένωσης Συντακτών Κύπρου, στη διάρκεια του 2019, πραγματοποίησε 23 συνεδριάσεις με ποσοστό προσέλευσης σε αυτές πέραν του 80%. Την ίδια περίοδο κλιμάκια της ηγεσίας της ΕΣΚ πραγματοποίησαν δεκάδες επισκέψεις σε αρκετούς εργασιακούς χώρους επιχειρήσεων ΜΜΕ. Ωστόσο, η σύγκληση τοπικών συνελεύσεων ήταν πολύ περιορισμένη και έγινε μόνο σε 2-3 περιπτώσεις. Πραγματοποιήθηκαν επίσης αρκετές τριμερείς συναντήσεις στη Μεσολαβητική Υπηρεσία του υπουργείου Εργασίας που αφορούσαν τρεις χωριστές επιχειρήσεις ΜΜΕ. Δυστυχώς, τα αποτελέσματα αυτών των συναντήσεων ουδόλως υπήρξαν ενθαρρυντικά.\nΣτη διάρκεια του 2019, το Δ.Σ. της ΕΣΚ εξέδωσε 33 ανακοινώσεις επί διαφόρων ζητημάτων, είτε επί θεμάτων τρέχουσας επικαιρότητας, είτε επί θεμάτων αρχής, που όλες όμως αφορούσαν άμεσα και καίρια τη δημοσιογραφική οικογένεια. Όλες οι παρεμβάσεις της ΕΣΚ έτυχαν προβολής και αξιοποίησης από τα ΜΜΕ, αλλά και από τα Μ.Κ.Δ.\nΣτη διάρκεια της χρονιάς, η ΕΣΚ εκπροσωπήθηκε σε διεθνείς και πανευρωπαϊκές αποστολές στην Πολωνία, τη Ρουμανία, την Εσθονία, τη Γερμανία, την Τυνησία, την Τουρκία και τη Ρωσία. Στο συνέδριο της Διεθνούς Ομοσπονδίας Δημοσιογράφων, ο γενικός γραμματέας της ΕΣΚ, Χρίστος Χριστοφίδης, εξελέγη μέλος του Συμβουλίου Φύλου της ΔΟΔ.\nΣτις αρχές Σεπτεμβρίου υπεγράφη συμφωνία συνεργασίας μεταξύ του Πανεπιστημίου Κύπρου και της Ένωσης Συντακτών Κύπρου. Αξίζει να σημειωθεί ότι είναι το πρώτο συναφές πρωτόκολλο που υπογράφει το Πανεπιστήμιο Κύπρου με συνδικαλιστική οργάνωση.\nΣτη διάρκεια του 2019 ενεγράφησαν στην ΕΣΚ 10 νέα μέλη, σε σύγκριση με 11 το 2018 και 19 το 2017. Από τα 10 νέα μέλη, τα 4 είναι άντρες και τα 6 γυναίκες. Όλα δε ανήκουν στη νέα γενιά των συναδέλφων.\nΣτη διάρκεια του 2019 απεβίωσαν τέσσερα μέλη μας, ο Γιώργος Μαυρογένης, ο Αντρέας Κωνσταντίνου, ο Λουκής Λουκαϊδης και ο Στέλιος Κρέουζος, καθώς επίσης και η Βαρβάρα Λυσσαρίδου, που διατέλεσε δημοσιογράφος για πολλά χρόνια.\nΣΧΕΣΗ ΜΕ ΤΙΣ ΚΡΑΤΙΚΕΣ ΔΟΜΕΣ\nΗ σχέση της Ένωσης Συντακτών με τις κρατικές δομές, υπηρεσίες του δημοσίου και κυβερνητικούς φορείς, ακολουθεί σταθερά βελτιωτική πορεία τα τελευταία χρόνια. Ο διάλογος με το αρμόδιο για θέματα Τύπου υπουργείο, που είναι το υπουργείο Εσωτερικών είναι συνεχής, παραγωγικός αμοιβαία επωφελής και ειλικρινής. Όποτε χρειάστηκε, και το υπουργείο Εργασίας στάθηκε αρωγός στις προσπάθειές μας.\nΤα ίδια ισχύουν και για τη Βουλή των Αντιπροσώπων. Αν και θα ήταν ευχής έργο να καλούμασταν συχνότερα να εκφέρουμε απόψεις όταν συζητούνται θέματα που μας αφορούν, άμεσα ή έμμεσα, σε επίπεδο κοινοβουλευτικών επιτροπών. Το θέμα σημειώνεται εδώ, ούτως ώστε ν' αποτελέσει και σθεναρότερη επιδίωξη της νέας διοίκησης της ΕΣΚ, η οποία θα προκύψει από τη σημερινή εκλογική συνέλευση.\nΜια σημαντική, ίσως η σημαντικότερη, επιτυχία του νυν Δ.Σ. της ΕΣΚ είναι το «κλείδωμα»\nτης δημοσιογραφικής ταυτότητας υπέρ της Οργάνωσής μας. Αυτός ήταν ένας πάγιος στόχος της συντεχνίας μας εδώ και πάρα πολλά χρόνια. Εγείραμε το ζήτημα επιτακτικά και επανειλημμένα την τελευταία τριετία. Και πάντα λαμβάναμε καθησυχαστικές διαβεβαιώσεις ότι το θέμα θα ρυθμιστεί προς όφελός μας. Ωστόσο, ειδικά φέτος, οι συνομιλητές μας ήταν κατηγορηματικοί. Τόσον ο Πρόεδρος της Δημοκρατίας Νίκος Αναστασιάδης, προφορικά, σε συνάντηση που είχε με το Δ.Σ. της ΕΣΚ στο Προεδρικό στις 12 Σεπτεμβρίου 2019, όσο και ο υπουργός Εσωτερικών, γραπτώς, κατά τον χαιρετισμό του στην εκδήλωση των 60χρονων της ΕΣΚ στις 13 Νοεμβρίου 2019, διαβεβαίωσαν ρητά ότι η έκδοση δημοσιογραφικής ταυτότητας είναι μια δικαιοδοσία που θα εκχωρηθεί εξολοκλήρου και κατ΄ αποκλειστικότητα στην Ένωση Συντακτών Κύπρου. Αναμένουμε αυτό να γίνει με την ολοκλήρωση και ψήφιση του τροποποιητικού νομοσχεδίου Περί Τύπου που τελεί σε εκκρεμότητα. Περιττεύει να πούμε ότι αυτή η εξέλιξη θα δώσει φτερά στην οργάνωσή μας και θα την ισχυροποιήσει.\nΠεραιτέρω να σημειώσουμε ότι το τριετές κυβερνητικό σχέδιο για την ενίσχυση του έντυπου Τύπου, το οποίο λήγει φέτος, θα επαναληφθεί για ακόμη μια τριετία. Υπογραμμίζουμε ότι στο σχέδιο υπάρχει πρόνοια ότι οι εκδότες προκειμένου να ευεργετηθούν από αυτό, πρέπει να εργοδοτούν δημοσιογράφους που να είναι μέλη της Ένωσης Συντακτών. Και αυτή η πρόνοια υπάρχει διότι τη διεκδικήσαμε.\nΑξίζει να σημειωθεί ότι είμαστε σε διάλογο και με τον Σύνδεσμο Εκδοτών Διαδικτύου, με στόχο την εκπόνηση ανάλογου σχεδίου από πλευράς της κυβέρνησης, για τον διαδικτυακό Τύπο αυτή τη φορά. Αν η εισήγησή μας εισακουστεί θα υπάρξει αμοιβαίο όφελος για όλους, όπως και στην πρώτη περίπτωση.\nΗ περσινή τακτική συνέλευση της ΕΣΚ, της 4ης Δεκεμβρίου 2018, ήταν συνάμα και καταστατική. Ένα μήνα πριν το Δ.Σ. συζήτησε και ενέκρινε μια σειρά από καταστατικές αλλαγές, οι οποίες και στάληκαν προς όλα τα μέλη της οργάνωσης για συζήτηση, αξιολόγηση και εμπλουτισμό. Οι αλλαγές αυτές, που ανάμεσα σ' άλλα στόχευαν στον εκσυγχρονισμό και τη διεύρυνση της οργάνωσής μας, εγκρίθηκαν με πλειοψηφία της τάξης του 75%-85% σ' εκείνη τη συνέλευση που, κατά γενική ομολογία, υπήρξε μία από τις μαζικότερες των τελευταίων χρόνων. Ωστόσο, αυτές οι αλλαγές δεν κυρώθηκαν από την Έφορο Συντεχνιών. Κι αυτό διότι μεσολάβησε γραπτή καταγγελία 13 συναδέλφων προς την Έφορο, κυρίως για τον χαρακτήρα των συγκεκριμένων αλλαγών. Η Έφορος Συντεχνιών δεν δικαίωσε ούτε και υιοθέτησε τη συγκεκριμένη καταγγελία. Πλην όμως, σε επί τόπου έλεγχο στα γραφεία της ΕΣΚ στη Δημοσιογραφική Εστία, διαπίστωσε\nπαρατυπίες που αφορούσαν τη συνδρομή των μελών. Ως εκ τούτου δεν κύρωσε τις καταστατικές αλλαγές και για κανένα άλλο λόγο.\nΟι παρατυπίες αυτές ήταν προϊόν πάγιας πρακτικής την οποία ακολουθούσαν τα εκάστοτε Δ.Σ. της ΕΣΚ, εδώ και δεκαετίες, προς όφελος όμως των μελών και όχι σε βάρος τους. Τον νυν Δ.Σ. απλώς συνέχισε μια πρακτική που κληρονόμησε από τις προηγούμενες διοικήσεις. Με βάση αυτή την πρακτική: α) είχε καθοριστεί ανώτατη και κατώτατη συνδρομή β) οι συνταξιούχοι πλήρωναν μόνο 20 ευρώ το χρόνο γ) μέλη με μέχρι και δύο χρόνια καθυστέρηση στην καταβολή συνδρομής, μπορούσαν να ασκήσουν τα εκλογικά τους δικαιώματα. Στο καταστατικό μας όμως η πρόνοια ήταν ρητή και αφορούσε άπαντες: 0,5% επί των ακαθάριστων μηνιαίων απολαβών ορίζεται ως ετήσια συνδρομή.\nΗ Έφορος απαίτησε όπως ρυθμίσουμε καταστατικά το θέμα της συνδρομής και μάλιστα με αναδρομική ισχύ. Αν δεν αλλάζαμε ριζικά τη συγκεκριμένη πρόνοια, κινδυνεύαμε να αφήσουμε την οργάνωση χωρίς μέλη. Αποταθήκαμε στο νομικό σύμβουλο της ΕΣΚ, που είναι το Γραφείο Σκορδής και Παπαπέτρου, και δώσαμε οδηγίες για απευθείας διαβούλευση με το Γραφείο της Εφόρου Συντεχνιών. Κατάληξη υπήρξε ύστερα από δίμηνη διαβούλευση. Όλες οι εγκριθείσες ήδη καταστατικές αλλαγές επαναδιατυπώθηκαν ελαφρώς διαφοροποιημένες και ρυθμίστηκε και το θέμα της ετήσιας συνδρομής με εφάπαξ ποσό για όλα τα μέλη, ανεξαρτήτως απολαβών.\nΠάντα με τη σύμφωνο γνώμη της Εφόρου Συντεχνιών, συγκλήθηκε εκ νέου καταστατική συνέλευση στις 20 Νοεμβρίου 2019, η οποία και ενέκρινε με πλειοψηφία πέραν του 70% όλες τις προτεινόμενες από το Δ.Σ. καταστατικές αλλαγές. Αυτή τη φορά οι καταστατικές αλλαγές κυρώθηκαν από την Έφορο Συντεχνιών και αυτομάτως τέθηκαν σε ισχύ.\nΈτσι σήμερα πραγματοποιούμε την τακτική γενική μας συνέλευση-που είναι και εκλογική-με το νέο, αναθεωρημένο καταστατικό μας. Πιστεύουμε ακράδαντα ότι οι νέα καταστατικές πρόνοιες θα δώσουν νέα ώθηση στην οργάνωσή μας.\nΗ συνεργασία με τους Τουρκοκύπριους συναδέλφους υπήρξε αγαστή, πλήρης, ειλικρινής και παραγωγική και για το 2019. Υπήρξαμε συμμέτοχοι σε όλες τις σημαντικές δραστηριότητες τόσο της Συντεχνίας Εργατών Τύπου Basin-Sen, όσο και του Συνδέσμου Τ/κ Δημοσιογράφων. Οι ίδιοι ανταπόδωσαν στα ίσα αυτή μας την συμπεριφορά. Επιστέγασμα της δικοινοτικής συνεργασίας των Κυπρίων δημοσιογράφων υπήρξε η επανάληψη του προγράμματος ανταλλαγής δημοσιογράφων από τη μια κοινότητα στην άλλη, υπό την αιγίδα του Γραφείου του Εκπροσώπου του ΟΑΣΕ για την Ελευθερία των Μέσων Ενημέρωσης, που ολοκληρώνεται αυτές τις μέρες με απόλυτη επιτυχία και διευρυμένη συμμετοχή.\nΣυλλογικά και υπεύθυνα, μαζί με τους συμπατριώτες μας Τ/κ δημοσιογράφους εξετάζουμε τρόπους διεύρυνσης, συνέχισης και περαιτέρω εδραίωσης της μεταξύ μας συνεργασίας. Οι διμερείς συνεργασίες μεταξύ Ε/κ και Τ/κ ΜΜΕ, σε επιτελικό επίπεδο, διευκολύνουν ιδιαίτερα τη στρατηγική αυτή στόχευσή μας. Οι συνεργασίες αυτές έχουν αισθητά ενισχυθεί κατά το 2019.\nΑξίζει να σημειωθεί ότι και φέτος, σε όλα τα διεθνή και Ευρωπαϊκά φόρουμ που συμμετείχαμε μαζί Ε/κ και Τ/κ δημοσιογράφοι, ψηφίζαμε πάντα το ίδιο πράγμα και ουδέποτε υπήρξε διχοστασία στη ψήφο μας. Φέτος στη σύνοδο της ΕΟΔ στο Ταλίν καταθέσαμε από κοινού ψήφισμα με τους Τ/κ συναδέλφους, το οποίο και καταφέραμε να εγκριθεί από την Ολομέλεια της Ομοσπονδίας.\nΤΑΜΕΙΟ ΥΓΕΙΑΣ ΚΑΙ ΤΑΜΕΙΟ ΠΡΟΝΟΙΑΣ\nΤο Ταμείο Υγείας της Ένωσης Συντακτών Κύπρου, με βάση και την τριμερή συμφωνία που αφορά τη σταδιακή εφαρμογή του ΓεΣΥ, ακολουθεί προδιαγεγραμμένη πορεία. Η σχετική συμφωνία, ευτυχώς χωρίς ιδιαίτερα παρατράγουδα και στρεβλώσεις, εφαρμόζεται ικανοποιητικά. Απομένει να έχουμε το σθένος και τη μαχητικότητα να διεκδικήσουμε μέχρι τέλους όλες τις καθυστερημένες οφειλές της εργοδοτικής πλευράς, που αριθμούν αρκετές χιλιάδες ευρώ, από τις πλείστες παραδοσιακές επιχειρήσεις ΜΜΕ.\nΑπό εκεί και πέρα, πολύ πριν λήξει το α΄ εξάμηνο του 2020, που λήγει και η τριμερής συμφωνία για τα συντεχνιακά ταμεία υγείας και αρχίζει να εφαρμόζεται το ΓεΣΥ στην ολότητά του, θα κληθούμε να λάβουμε αποφάσεις για το μέλλον, το όποιο μέλλον του Ταμείου Υγείας της ΕΣΚ. Η γνώμη του παρόντος Δ.Σ. είναι ότι το Σχέδιό μας πρέπει να συνεχίσει. Και πρέπει να συνεχίσει καλύπτοντας κάποια κενά του ΓεΣΥ ως επιπρόσθετος αρωγός για τα μέλη μας. Το νέο Δ.Σ. της ΕΣΚ, που θα προκύψει από τη σημερινή συνέλευση, το αργότερο μέχρι τον προσεχή Μάρτιο θα πρέπει να ετοιμάσει σχετική πρόταση την οποία και να θέσει ενώπιον των μελών.\nΌσον αφορά το Ταμείο Προνοίας, δυστυχώς, και εδώ έχουμε να αντιμετωπίσουμε το φαινόμενο των καθυστερημένων εισφορών εκ μέρους της εργοδοτικής πλευράς. Εδώ η νομοθεσία είναι αυστηρότερη, έτσι κι εμείς είμαστε λιγότερο ανήσυχοι. Αφού, όποτε χρειαστεί, την ενεργοποιούμε.\nΑπό εκεί και πέρα, επιβάλλεται να εργαστούμε για την επαναφορά του θεσμού εκεί όπου ατόνισε και την υιοθέτησή του εκεί όπου δεν υιοθετήθηκε ποτέ. Αυτή η προοπτική όμως, για να καταστεί πραγματικά ορατή, δεν πρέπει να θέλει μόνο το Δ.Σ. της ΕΣΚ αλλά και τα ίδια τα εργαζόμενα μέλη στη συγκεκριμένη επιχείρηση ΜΜΕ. Από εμάς εξαρτάται λοιπόν αν θα έχουμε ένα ταμείο για ώρα ανάγκης και για το προβλεπτό μας μέλλον, από εμάς και από τη βούλησή μας να το διεκδικήσουμε με μαχητικότητα και σθένος.\nη δύναμη μιας συντεχνίας, το κύρος και η αποτελεσματικότητά της, απορρέουν από το ευάριθμο, τη συνοχή, την αποφασιστικότητα και τη μονολιθικότητα των μελών της. Έχουμε χρέος απέναντι στην ιστορία μας αλλά και απέναντι στις μελλοντικές γενιές των δημοσιογράφων να καταστήσουμε την Ένωση Συντακτών Κύπρου ισχυρότερη, μαζικότερη, δυναμικότερη, αντιπροσωπευτικότερη και πολύ πιο αποτελεσματική.\nΓια να γίνει αυτό κατορθωτό, πρέπει ο καθένας από εμάς στο χώρο της δουλειάς του, αλλά και στους χώρους όπου επαγγελματικά κινείται να είναι πόλος έλξης και στράτευσης των νέων δημοσιογράφων, παράδειγμα συνδικαλιστικής συνείδησης και δράσης. Δυστυχώς, μια μεγάλη μερίδα των νέων συναδέλφων δεν αντιλαμβάνονται την αξία, την ισχύ και τη σημασία του συνδικαλίζεσθαι, δεν έχουν καν προσλαμβάνουσες παραστάσεις του τι σημαίνει εργασιακή δικαιώματα και εργατικές κατακτήσεις. Οφείλουμε να αναζητούμε συνεχώς τρόπους και μεθόδους προσέλκυσης, στράτευσης και ένταξης νέων μελών στην Οργάνωσή μας. Δύναμή μας είναι τα μέλη μας και τίποτε άλλο.


Αυτές είναι οι συνήθειες που καταστρέφουν τα νύχια - RESISTANCE\nΑυτές είναι οι συνήθειες που καταστρέφουν τα νύχια\nMarch 14, 2017 admin Ομορφιά\nΤα όμορφα και περιποιημένα νύχια είναι στόχος της κάθε γυναίκας, προσθέτουν στο στυλ της αξία και πλέον, με τα νέα προϊόντα νυχιών που κυκλοφορούν στην αγορά, μπορούν να επιτευχθούν εύκολα, γρήγορα και οικονομικά. Ωστόσο, υπάρχουν κάποια πράγματα που κάνουμε, τα οποία άθελά μας καταστρέφουν τα νύχια μας. Και αν τα νύχια είναι κατεστραμμένα, δεν τα σώζει τίποτα, ούτε καν το τζελ νυχιών, το οποίο απλώς θα καλύψει την κατάσταση για λίγο. Συνεπώς, η πρόληψη και η σωστή φροντίδα είναι το α και το ω, για να έχουμε όμορφα νύχια, τα οποία θα δείχνουν υγιή είτε βαμμένα είτε φυσικά.\nΗ πρώτη συνήθεια που εξασθενεί τα νύχια σου είναι ο τρόπος με τον οποίο αφαιρείς το βερνίκι νυχιών. Για το απλό βερνίκι, πρέπει να το αφαιρείς με άφθονο ασετόν και βαμβάκι και όχι, όπως κάνουν πολλές, ξύνοντας το χρώμα για να φύγει. Διότι έτσι, αφαιρείς και την πάνω στοιβάδα των νυχιών, αφήνοντάς τα αδύναμα και εύθραυστα. Η συνήθεια αυτή είναι ακόμα χειρότερη, όταν αφορά ημιμόνιμο βερνίκι cnd shellac ή ακρυλικά νύχια. Το να προσπαθείς να αφαιρέσεις το τζελ νυχιών ή το cnd shellac γδέρνοντας τα νύχια είναι η χειρότερη πρακτική που μπορείς να υιοθετήσεις. Μόνο εξειδικευμένες τεχνίτριες, που έχουν παρακολουθήσει τα αντίστοιχα σεμινάρια τεχνητών νυχιών, μπορούν, χρησιμοποιώντας τον ειδικό τροχό νυχιών, να αφαιρέσουν το υλικό για τα χτιστά νύχια και αναγκαστικά πρέπει να τις εμπιστευθείς, όπως τις εμπιστεύθηκες και για να στα φτιάξουν. Διαφορετικά, για πολύ καιρό μετά από αυτή την κακή συνήθεια δεν θα μπορείς να βάψεις τα νύχια σου, αφού όποιο βερνίκι και να εφαρμόζεις δεν θα στέκεται.\nΕπιπλέον, υπάρχουν διάφορα υλικά, τα οποία είναι καταστροφικά για τα νύχια μας, όταν έρχονται σε επαφή μαζί τους. Τα απορρυπαντικά και τα χημικά είναι τα βασικότερα από αυτά, οπότε καλό είναι να φοράς γάντια όταν κάνεις τις δουλειές του σπιτιού. Και κάτι ακόμα πιο δυσάρεστο: το βερνίκι δεν είναι σίγουρα ό,τι καλύτερο για το νύχι, πόσο μάλλον το τζελ νυχιών. Καλά είναι όλα αυτά τα προϊόντα μανικιούρ και σίγουρα μας ανεβάζουν την αυτοπεποίθηση στα ύψη, όμως πρέπει να χρησιμοποιούνται με φειδώ και να μη μένουν για υπερβολικά μεγάλο χρονικό διάστημα πάνω στο νύχι. Έτσι, μην κρατάς το βερνίκι για πάνω από μία εβδομάδα και τα νύχια με τζελ για πάνω από δύο ή τρεις εβδομάδες.\nΦυσικά, και να το να χρησιμοποιείς τα νύχια σου, ειδικά αν είναι αρκετά μακριά, ως εργαλεία για διάφορες δουλειές, όπως το άνοιγμα του αναψυκτικού ή το ξεκόλλημα μιας ετικέτας, μόνο κακό μπορεί να τους κάνει. Η πιθανότητα να σπάσουν είναι μεγάλη και τότε η επαναφορά είναι σχεδόν αδύνατη, παρά μόνο με τεχνητά νύχια.\nΤέλος, πρέπει να δώσεις μεγάλη σημασία στη διατροφή σου. Αν το διαιτολόγιό σου δεν περιέχει φρούτα, λαχανικά, τροφές πλούσιες σε μαγνήσιο και πρωτεΐνη, ενώ ταυτόχρονα αν δεν πίνεις και πολύ νερό, τότε ανάμεσα στις πολλές παρενέργειες που θα δεις στην υγεία σου θα είναι και τα αδύναμα νύχια ή τα νύχια με τα άσπρα στίγματα.


Υπόθεση Novartis: Η Βουλή αποφασίζει για Λοβέρδο | Έθνος\nΠΟΛΙΤΙΚΗ 19.04.2019 09:57\nΤελευταία Ενημέρωση 19.04.2019 10:07\nΔεν παραπέµπονται στην Ολοµέλεια οι υποθέσεις άρσης της ασυλίας Καµµένου - Πολάκη\nΤρεις θετικές εισηγήσεις για άρσεις βουλευτικής ασυλίας από τη διαρκή Επιτροπή Κοινοβουλευτικής Δεοντολογίας εισάγονται σήµερα στην Ολοµέλεια, µε τους προβολείς να πέφτουν σε εκείνη που αφορά την άρση ασυλίας του Ανδρέα Λοβέρδου για την υπόθεση Novartis. Η Επιτροπή εισηγείται επίσης θετικά για την άρση ασυλίας του Μάριου Σαλµά σχετικά µε την υπόθεση των αρθροσκοπήσεων και του Αριστείδη Φωκά ύστερα από προσφυγή ιδιώτη για ψευδή καταµήνυση.\nΟ Ανδρέας Λοβέρδος δήλωσε στην Επιτροπή ∆εοντολογίας ότι επιθυµεί την άρση της ασυλίας του για να αποδείξει τη σκευωρία σε βάρος του. Την άρση ασυλίας του δήλωσε ότι επιθυµεί και ο Μάριος Σαλµάς, για την υπόθεση των αρθροσκοπήσεων, προκειµένου να αποδειχθεί, όπως είπε, «η σκευωρία η οποία στήθηκε από τον αναπληρωτή υπουργό Υγείας, Παύλο Πολάκη». Κατά τη χθεσινή διαδικασία, το σκέλος που αφορούσε στην αίτηση άρσης ασυλίας του βουλευτή του ΚΙΝΑΛ ολοκληρώθηκε σύντοµα. Μάλιστα η ακρόαση δεν διήρκεσε πάνω από δύο λεπτά.\nΕχοντας κάνει σαφές ότι πρώτος ο ίδιος θα ψήφιζε την άρση της ασυλίας του, ο Ανδρέας Λοβέρδος ανέφερε πως ό,τι έχει να πει θα το πει στη σηµερινή συνεδρίαση της Ολοµέλειας. Τόνισε επίσης πως δεν επιθυµεί να κάνει χρήση ούτε του άρθρου 62 (βουλευτική ασυλία) ούτε του άρθρου 86 του Συντάγµατος (περί ευθύνης υπουργών), αλλά θα επεδίωκε να αποφασίσει η Βουλή, «για να αποκαλυφθεί όλη η σκευωρία σε βάρος µου», όπως είπε ενώπιον της Επιτροπής Δεοντολογίας, σηµειώνοντας ότι δεν θα ακολουθήσει την οδό που έχουν επιλέξει άλλοι υπουργοί.\nΤαυτόχρονα, η πλειοψηφία της Επιτροπής ∆εοντολογίας εισηγείται να µην κινηθεί η διαδικασία άρσης της βουλευτικής ασυλίας για τον Παύλο Πολάκη, σε βάρος του οποίου είχε καταθέσει µήνυση ο αντιπρόεδρος της ΝΔ Αδωνις Γεωργιάδης για συκοφαντική δυσφήµηση. Οµοίως, να µην κινηθεί η διαδικασία άρσης της βουλευτικής ασυλίας για τον Πάνο Καµµένο, σε βάρος του οποίου είχε καταθέσει µήνυση ο εκδότης Γιάννης Κουρτάκης.\nΚαι οι δύο αυτές υποθέσεις κρίθηκε ότι αφορούν την περίοδο που ασκούσαν υπουργικά καθήκοντα και άρα πρέπει να κινηθούν οι διαδικασίες του άρθρου 86 του Συντάγµατος περί ευθύνης υπουργών. Πρακτικά αυτό σηµαίνει ότι, για να προχωρήσουν οι υποθέσεις για τον Π. Πολάκη και τον Π. Καµµένο, πρέπει να συγκεντρωθούν υπογραφές για τη συγκρότηση ειδικής επιτροπής προκαταρκτικής εξέτασης. Ο πρόεδρος των Ανεξάρτητων Ελλήνων, Πάνος Καµµένος, µε υπόµνηµα που κατέθεσε στην Επιτροπή, ζήτησε ο ίδιος να µετατραπεί σε υπουργική η δικογραφία που τον αφορά. Μετά το τέλος της συνεδρίασης της Επιτροπής ∆εοντολογίας, ο βουλευτής της Ν∆ Γιώργος Γεωργαντάς είπε ότι ο Παύλος Πολάκης, ενώπιον της Επιτροπής, δήλωσε πως το επόµενο διάστηµα «θα ακολουθήσει και για τον κ. Γεωργιάδη αυτό που γίνεται για τον Ανδρέα Λοβέρδο», φράση που ο βουλευτής του ΚΙΝΑΛ, Θεόδωρος Παπαθεοδώρου, χαρακτήρισε «αναγγελία ποινικής δίωξης».


Τα 10 καλύτερα ξενοδοχεία κοντά σε: Fern Glade Reserve\nΤα καλύτερα ξενοδοχεία κοντά σε: Fern Glade Reserve, Burnie\nFernglade Road, Burnie, Ταζμανία 7320, Αυστραλία\nFern Glade Reserve: Διαβάστε κριτικές\nΣε οποιαδήποτε απόσταση από: Fern Glade Reserve\nΦίλτροΣε οποιαδήποτε απόσταση από: Fern Glade Reserve\n2,7 χλμ. από Fern Glade Reserve\n3,3 χλμ. από Fern Glade Reserve\n3,8 χλμ. από Fern Glade Reserve\n3,9 χλμ. από Fern Glade Reserve\n4,0 χλμ. από Fern Glade Reserve\n8,4 χλμ. από Fern Glade Reserve\n13,0 χλμ. από Fern Glade Reserve\n18,9 χλμ. από Fern Glade Reserve\n22,7 χλμ. από Fern Glade Reserve\n23,4 χλμ. από Fern Glade Reserve\n23,8 χλμ. από Fern Glade Reserve\n38,1 χλμ. από Fern Glade Reserve\n38,2 χλμ. από Fern Glade Reserve\n38,7 χλμ. από Fern Glade Reserve\n39,6 χλμ. από Fern Glade Reserve\n46,7 χλμ. από Fern Glade Reserve\n47,4 χλμ. από Fern Glade Reserve\n52,7 χλμ. από Fern Glade Reserve\n54,6 χλμ. από Fern Glade Reserve\n57,0 χλμ. από Fern Glade Reserve\n63,1 χλμ. από Fern Glade Reserve\n63,6 χλμ. από Fern Glade Reserve\n64,8 χλμ. από Fern Glade Reserve\n72,1 χλμ. από Fern Glade Reserve\n75,6 χλμ. από Fern Glade Reserve\n75,7 χλμ. από Fern Glade Reserve


Ντόμινο εξελίξεων προκαλεί το ουκρανικό | Ολύμπιο Βήμα\nΑρχική » Ελλάδα » Ντόμινο εξελίξεων προκαλεί το ουκρανικό\nΝτόμινο εξελίξεων προκαλεί το ουκρανικό\nΕλλάδα, Ενέργεια, Κόσμος\nΤην μεγάλη ανησυχία της κυβέρνηση για την εκτίναξη των τιμών των καυσίμων, λόγω και της ουκρανικής κρίσης, εξέφρασε ο κυβερνητικός εκπρόσωπος Γιάννης Οικονόμου.\nΌπως ανέφερε το ουκρανικό προκαλεί ντόμινο εξελίξεων στα ενεργειακά και η κυβέρνηση προετοιμάζεται για όλα τα ενδεχόμενα. Εκτίμησε πάντως ότι η ροή του φυσικού αερίου δεν κινδυνεύει άμεσα.\nΕιδικότερα, μιλώντας στην ΕΡΤ, αναφέρθηκε στη Ρωσία και τις πρόσφατες εξελίξεις στο Ουκρανικό και τόνισε πώς πρόκειται για «ευθεία καταπάτηση του Διεθνούς Δικαίου και της εδαφικής ακεραιότητας της Ουκρανίας. Αυτό προκαλεί ένα ντόμινο εξελίξεων τα ενεργειακά και αυτό έχει το αποτύπωμά του συνολικότερα στην οικονομία όχι μόνο της Ελλάδας αλλά και της υπόλοιπης Ευρώπης».\nΌπως είπε χαρακτηριστικά δικαιολογώντας, την αύξηση του ενεργειακού κόστους, για νοικοκυριά και επιχειρήσεις, «βρισκόμαστε αντιμέτωποι με τη νέα διάσταση του προβλήματος και τις πολύ αρνητικές εξελίξεις στην Ουκρανία».\nΟ ίδιος πρόσθεσε πως «απέναντι σε αυτό προσπαθούμε από την πρώτη στιγμή, με κάθε μέσο, στο πλαίσιο των αντοχών μας και τη οικονομίας να σταθούμε στο πλευρό της κοινωνίας. Οι δυσκολίες είναι μεγάλες».\nΟ κ. Οικονόμου τόνισε ότι η κυβέρνηση δεν κάθεται με σταυρωμένα χέρια μπροστά στις αλλεπάλληλες δυσκολίες που αντιμετωπίζει η ελληνική κοινωνία. «Προφανώς αυτά που κάνουμε, σε πολλούς συμπολίτες μας, δεν φαίνονται αρκετά. Παρόλα αυτά συνεχίζουμε ψύχραιμα και αποφασιστικά. Βοηθήσαμε και εξακολουθούμε να βοηθούμε τον κόσμο και στα ενεργειακά».\nΑναφέρθηκε, επίσης, στα μέτρα προστασίας του εισοδήματος των πολιτών. «Θα είμαστε στο πλευρό της κοινωνίας κάνοντας ότι είναι δυνατόν, χωρίς ταυτόχρονα να διαλύσουμε τα πάντα και την αναπτυξιακή τροχιά της χώρας για να αντιμετωπίσουμε επιτέλους αυτές τις αλλεπάλληλες κρίσεις που ταλαιπωρούν το σύνολο του κόσμου».\nΑπαντώντας στις εκκλήσεις για μείωση του ειδικού φόρου κατανάλωσης στα καύσιμα είπε ότι από τις αναλύσεις των υπηρεσιακών παραγόντων δεν προκύπτει ότι «οποιαδήποτε μείωση στον ειδικό φόρο θα έδινε εκείνη την αύξηση στην κατανάλωση που θα αναπλήρωνε αυτό το χαμένο έσοδο» για το κράτος.\nΜέτρα έμμεσης στήριξης\nΣυμπλήρωσε ότι όντως η συγκυρία είναι πολύ δύσκολη. «Ο κόσμος περνάει πραγματικά δύσκολα. Μας βρίσκει η μία κρίση μετά την άλλη. Πολλά πράγματα δείχνουν να επιδεινώνονται. Είμαστε μία δύσκολη καμπή και συγκυρία», επισήμανε.\n«Εφαρμόζουμε μία πολιτική έμμεσης ενίσχυσης του εισοδήματος. Στηρίζουμε ενεργειακά τις υπέρογκες αυξήσεις με τις οποίες είμαστε όλοι αντιμέτωποι σε ρεύμα, κάθε μήνα με εκατοντάδες εκατομμύρια ευρώ που περιορίζουν το αποτύπωμα των αυξήσεων στις επιχειρήσεις και τα νοικοκυριά», είπε.\nΑναφερόμενος στους αγρότες ο κ. Οικονόμου είπε, σύμφωνα με την ertnews.gr, ότι θα αρχίσουν να βλέπουν τις κρατικές ενισχύσεις από αυτόν τον μήνα περισσότερο.\nΜιλώντας για την εισφορά αλληλεγγύης ο κυβερνητικός εκπρόσωπος επισήμανε ότι ο ιδιωτικός τομέας δεν θα πληρώσει το 2022, γεγονός που έχει πολλαπλές θετικές συνέπειες\n«Παραμένει πρόθεσή μας να μην υπάρχει εισφορά αλληλεγγύης για το 2023 και να υπάρξουν στοχευμένες πολιτικές στήριξης των πιο ευάλωτων, μέσα στα πλαίσια αντοχής του προϋπολογισμού μας», συμπλήρωσε.\nΗ ροή φυσικού αερίου δεν κινδυνεύει άμεσα -Προετοιμαζόμαστε για όλα τα ενδεχόμενα\nΣχολιάζοντας το Ουκρανικό ζήτημα τόνισε ότι η μεγάλη ανησυχία αφορά τις τιμές των καυσίμων:\n«Σε ότι αφορά την ασφάλεια εφοδιασμού της χώρας οφείλουμε να προετοιμαζόμαστε για όλα τα ενδεχόμενα. Έχουν εκπονηθεί όλες οι πρωτοβουλίες ώστε να μην υπάρξει πρόβλημα στον εφοδιασμό. Η ροή του φυσικού αερίου προς τη χώρα κινδυνεύει άμεσα. Έχουν ληφθεί πρόνοιες για περαιτέρω προμήθειες για LNG και για φυσικό αέριο από το Αζερμπαϊτζάν. Έχουμε επίσης τη δυνατότητα τα εργοστάσια διπλού καυσίμου να μπορούν να παράξουν ενέργεια είτε με αέριο είτε με πετρέλαιο. Από εκεί και πέρα η αγωνία παραμένει όσον αφορά τις τιμές».\nΑναφερόμενος στην τύχη των ομογενών ο κ. Οικονόμου επισήμανε ότι ανά πάσα στιγμή η ελληνική κυβέρνηση είναι έτοιμη να παράσχει οποιαδήποτε βοήθεια και συνδρομή ζητηθεί.\nΗ ροή του φυσικού αερίου δεν κινδυνεύει άμεσα


To v8.20 Content Update έφερε το Boom Bow\nΕν τέλει δεν θα λέγεται explosive bow.\nΤο v8.20 Content Update είναι live με το Boom Bow να κάνει το αναμενόμενο ντεμπούτο του στον κόσμο του Fortnite Battle Royale. Τα βέλη εκρήγνυνται μόλις πετύχουν το στόχο τους (χάρη στο Shotgun Shell tip) με την έκρηξη να προκαλεί 100 damage.\n— Fortnite (@FortniteGame) 2 Απριλίου 2019\nΠαράλληλα είδαμε και το νέο Limited Time Mode: Snipe Shootout όπου τα μόνα όπλα που μπορείτε να lootάρετε είναι Sniper rifles. Aν προτιμήσετε να παίξετε το συγκεκριμένο LTM με φίλους σας, να έχετε στα υπόψιν πως δεν μπορείτε να κάνετε revive συμπαίκτες που είναι σε κατάσταση “Down But Not Out”.\nΣτο μεταξύ πλέον υπάρχουν και geometric galleries, για όσους αισθάνονται ιδιαίτερα δημιουργικοί. Μπορείτε να βρείτε αναλυτικά τα patch notes εδώ.


Νεκρή 58χρονη συνοδηγός σε τροχαίο στη Γλύφα Δωρίδας - STEREA NEWS\nΝεκρή ανασύρθηκε σήμερα το μεσημέρι στις 12:10, 58χρονη σε τροχαίο δυστύχημα στην εθνική οδό Ναυπάκτου – Ιτέας πάνω από την Γλύφα Δωρίδας. Πρόκειται για την Ανδριάνα Αλβανού από την Ερατεινή που ήταν συνοδηγός στο ΙΧ που οδηγούσε η κόρη\nΝεκρή ανασύρθηκε σήμερα το μεσημέρι στις 12:10, 58χρονη σε τροχαίο δυστύχημα στην εθνική οδό Ναυπάκτου – Ιτέας πάνω από την Γλύφα Δωρίδας.\nΠρόκειται για την Ανδριάνα Αλβανού από την Ερατεινή που ήταν συνοδηγός στο ΙΧ που οδηγούσε η κόρη της Αγγελική Πετρίδη με κατεύθυνση προς την Ερατεινή.\nΣτη κλειστή στροφή 1000 μέτρα μετά τον κόμβο της Γλύφας το ΙΧ μάρκας ΒΜW λόγω της ολισθηρότητας του δρόμου από την βροχή που έπεφτε εκείνη την ώρα, ξέφυγε από την πορεία του περνώντας στο αντίθετο ρεύμα, με αποτέλεσμα να συγκρουστεί πλαγιομετωπικά με διερχόμενο Τζιπ.\nΑκαριαία βρήκε το θάνατο η 58χρονη συνοδηγός, ενώ, η οδηγός μεταφέρθηκε αμέσως με ασθενοφόρο στο Κέντρο Υγείας Ναυπάκτου και στη συνέχεια στο Νοσοκομείο του Ρίου όπου διαπιστώθηκε ότι δεν κινδυνεύει η υγεία της.\nΕλαφρά τραυματίστηκαν άλλα δύο άτομα που δεν διατρέχουν όμως κανέναν κίνδυνο.\nΤις σχετικές διαδικασίες ανάκρισης για το συμβάν πραγματοποιεί το Αστυνομικό Τμήμα Ευπαλίου.


Χυμός Ολύμπου Μήλο χωρίς ζάχαρη 200ml\n100% φυσικός Χυμός μήλου, βιολογικής γεωργίας.Πλούσια πηγή βιταμινών και ενέργειας !\nΧυμός Ολύμπου Πράσινο Μήλο χωρίς ζάχαρη 200ml\nΧυμός πράσινου μήλου, βιολογικής γεωργίας.\nΠλούσια πηγή βιταμινών και ενέργειας !\nΧυμός Ολύμπου Αχλάδι, χωρίς ζάχαρη 200ml\nΦυσικός χυμός αχλαδιού βιολογικής γεωργίας, πλούσια πηγή βιταμινών και ενέργειας !\nRUDOLFS Πουρές μήλο, μπανάνα, δαμάσκηνο & μπισκότα 6+μηνών 110ml\nΘρεπτικός βιολογικός Πουρές από μήλο, μπανάνα, δαμάσκηνο & μπισκότα ιδανικό για παιδιά από 6+μηνών και άνω αλλά και για εσάς ως ένα υγιεινό σνάκ !!!\nRUDOLFS Πουρές αχλάδι μπανάνα & φραγκοστάφυλο 4+ μηνών 110ml\nΘρεπτικός βιολογικός Πουρές από αχλάδι μπανάνα & φραγκοστάφυλο ιδανικό για παιδιά από 4 μηνών και άνω αλλά και για εσάς ως ένα υγιεινό σνάκ !!!\nRUDOLFS Πουρές μήλο μπανάνα & μύρτιλο 4+μηνών 110ml\nΘρεπτικός βιολογικός Πουρές από μήλο μπανάνα & μύρτιλο ιδανικός για παιδιά από 4 μηνών και άνω αλλά και για εσάς ως ένα υγιεινό σνάκ !!!\nRUDOLFS Πουρές από βρώμη ροδάκινο & μπανάνα 4+μηνών 110ml\nΘρεπτικός βιολογικός Πουρές από βρώμη ροδάκινο & μπανάνα ιδανικό για παιδιά από 4 μηνών και άνω, αλλά και για εσάς ως ένα υγιεινό σνάκ !!!


Ποιοι είναι οι πλουσιότεροι αθλητές που έχουν βγει σε...σύνταξη | ΦΩΝΗ ΤΩΝ ΓΕΓΟΝΟΤΩΝ\nHome / ΟΙΚΟΝΟΜΙΑ / Ποιοι είναι οι πλουσιότεροι αθλητές που έχουν βγει σε...σύνταξη\nΠοιοι είναι οι πλουσιότεροι αθλητές που έχουν βγει σε...σύνταξη\nQueer Shadow 7:00 π.μ. ΟΙΚΟΝΟΜΙΑ Edit\nΑν και απέχουν καιρό από την ενεργό δράση δεν σταματούν να είναι στο επίκεντρο του ενδιαφέροντος, χαίρουν άκρας εκτίμησης παγκοσμίως και συνεχίζουν να αυξάνουν τους τραπεζικούς τους λογαριασμούς με αμείωτο ρυθμό.\nΣύμφωνα με το Forbes, είναι οι πιο πλούσιοι αθλητές που έχουν βγει στην...σύνταξη!\nΣτο μεγαλύτερο μέρος της καριέρας του ο Μάικλ Τζόρνταν υπήρξε ο πλουσιότερος αθλητής στον κόσμο. Μέχρι που τον ξεπέρασε ο γκόλφερ Τάιγκερ Γουντς.\nΣτα 52 του χρόνια ο "Air" παραμένει ο δεύτερος πλουσιότερος αθλητής για το Forbes μετά φυσικά τον πυγμάχο Φλόιντ Μεϊγουέδερ (με 105.000.000 δολάρια).


Τι κρύβεται πίσω από τον διαγωνισμό των 10.635.000€ του Δήμου Μεγαρέων; - Άποψη Μεγάρων\nΤι κρύβεται πίσω από τον διαγωνισμό των 10.635.000€ του Δήμου Μεγαρέων;\nΜε προδικαστική της προσφυγή, η γνωστή εταιρεία και από την εμπλοκή της στο μέιζον θέμα των εξορύξεων βωξίτη στα Γεράνεια, «ΜΥΤΙΛΗΝΑΙΟΣ Α.Ε.», μπλοκάρει τον διαγωνισμό του Δήμου Μεγαρέων, για την «Ενεργειακή αναβάθμιση, αυτοματοποίηση και διαχείριση του δικτύου ηλεκτροφωτισμού κοινοχρήστων χώρων».\nΠοιο συγκεκριμένα, η εταιρία «ΜΥΤΙΛΗΝΑΙΟΣ Α.Ε.», με προσφυγή της στην Αρχή Εξέτασης Προδικαστικών Προσφυγών (Α.Ε.Π.Π.) Γεν. Αριθμ. Κατ. ΑΕΠΠ 955/30-07-2019, μπλόκαρε τον διεθνή διαγωνισμό που βρισκόντανε σε εξέλιξη.\nΟ γνωστός όμιλος εταιριών ΜΥΤΙΛΗΝΑΙΟΣ Α.Ε. (ΜΕΤΚΑ – ΑΛΟΥΜΙΝΙΟ ΤΗΣ ΕΛΛΑΔΟΣ – PROTERGIA), στην προσφυγή του κατά των όρων του διαγωνισμού του Δήμου Μεγαρέων, αναφέρει χαρακτηριστικά στην 52 σελίδων προσφυγή του:\nΤα κριτήρια επιλογής του αναδόχου θα πρέπει να είναι αναλογικά και να μην εισάγουν διακρίσεις.\nΤα κριτήρια επιλογής ΔΕΝ πρέπει να είναι διατυπωμένα κατά τρόπο που περιορίζουν το πεδίο ανταγωνισμού λαμβάνοντας υπόψιν θέματα ήσσονος σημασίας.\nΝα υπάρχουν συνθήκες πραγματικού ανταγωνισμού.\nΠεριορισμένο χρονικό διάστημα προετοιμασίας των διαγωνιζομένων το οποίο λειτουργεί αποτρεπτικά ως προς την υποβολή προσφοράς περιορίζοντας ανεπιτρέπτως τον ανταγωνισμό.\nΗ διακήρυξη αντίκειται στο ενωσιακό και εθνικό δίκαιο καθώς και στις αρχές της ίσης μεταχείρισης κ.α.\nΜάλιστα, η προσφυγή της ΜΥΤΙΛΗΝΑΙΟΣ Α.Ε στη παράγραφο ΙΙ.Δ. αναφέρει ότι:\nΜε τους όρους του διαγωνισμού, υπάρχει παραβίαση της αρχής της ίσης μεταχείρισης, του υγειούς και ανόθευτου ανταγωνισμού και της αρχής της αναλογικότητας, δια της θεσπίσεως δυσανάλογων όρων μη αναγκαίων!\nΕνω σε άλλο σημείο, αναφέρετε:\nΗ διακήρυξη θέτει διαφορετικές απαιτήσεις -προδιαγραφές, για φωτιστικά που θα τοποθετηθούν στα ίδια σημεία, τα οποία εύλογα θα έπρεπε να έχουν την ίδια μορφή για λόγους ομοιομορφίας και αισθητικής.\nΗ προσφυγή της ΜΥΤΙΛΗΝΑΙΟΣ Α.Ε., κάνει λόγο επι της ουσίας, για «φωτογραφικό διαγωνισμό», με ανάδοχο την εταιρία ENERGY PLUS – ΜΙΧΑΗΛΙΔΗΣ Σ. ΕΝΕΡΓΕΙΑΚΗ ΕΠΕ με έδρα την ΒΙ.ΠΕ Σίδνου στην Θεσσαλονίκη, αφού οι προδιαγραφές των φωτιστικών που παράγει τύπου: STREET 30/40/50/60/70 και STREET 75/90/110/130/150/220 είναι οι ζητούμενες προδιαγραφές και του διαγωνισμού.\nΗ εταιρία ΜΥΤΙΛΗΝΑΙΟΣ Α.Ε., αναφέρει χαρακτηριστικά στην προσφυγή της, πως έπειτα από ενδελεχή έλεγχο της αγοράς, τα παραγόμενα προϊόντα της ENERGY PLUS – ΜΙΧΑΗΛΙΔΗΣ Σ. ΕΝΕΡΓΕΙΑΚΗ ΕΠΕ, ΚΑΙ ΜΟΝΟ ΑΥΤΑ, διαθέτουν τις προδιαγραφές που θέτει στους όρους ο διαγωνισμός του Δήμου Μεγαρέων, ενώ μάλιστα επισυνάπτει και τα σχετικά διαφημιστικά φυλλάδια των συγκεκριμένων προϊόντων.\nΗ διαγωνιστική διαδικασία, για την «Ενεργειακή αναβάθμιση, αυτοματοποίηση και διαχείριση του δικτύου ηλεκτροφωτισμού κοινοχρήστων χώρων», ξεκίνησε στις 27 Μάιου του 2019. Ο συνολικός προϋπολογισμός του έργου, έφτανε τα 13.200.000 ευρώ συμπεριλαμβανομένου του ΦΠΑ.\nΣτην αρχική διαδικασία, συμμετείχαν οι εταιρίες Servise One A.E. και Sirecled Ελλας Α.Ε., οι οποίες σύμφωνα με τον Δήμο Μεγαρέων, δεν τήρησαν τους όρους του διαγωνισμού με αποτέλεσμα ο πρώτος διαγωνισμός να κηρυχθεί άγονος στις 5 Ιουλίου του 2019.\nΣτην συνέχεια, ο Δήμος Μεγαρέων επαναπροκήρυξε τον διαγωνισμό με καταληκτική ημερομηνία την 1η Αυγούστου του 2019.\nΤην μελέτη του έργου της Ενεργειακή αναβάθμιση, αυτοματοποίηση και διαχείριση του δικτύου ηλεκτροφωτισμού κοινοχρήστων χώρων του Δήμου Μεγαρέων, ανέλαβε και ολοκλήρωσε η εταιρία συμβούλων Evolution Projects.\nΤο αντικείμενο έργου της συμβουλευτικής εταιρίας ήταν:\nΣύνταξη τεύχους τεχνικών προδιαγραφών για τα νέα φωτιστικά και το σύστημα τηλε-ελέγχου και τηλε-διαχείρισης.\nΣύνταξη τευχών διακήρυξης για διαγωνισμό με την μέθοδο του δανεισμού η την μέθοδο της μακροχρόνιας παραχώρησης.\nΣύνταξη σχεδίου σύμβασης.\nΥποστήριξη σε λοιπά δικαιολογητικά και διαδικασίες που θα απαιτηθούν για την ένταξη του Δήμου στο χρηματοδοτικό μοντέλο που θα αποφασιστεί.\nΤι ζητά με την προσφυγή της η ΜΥΤΙΛΗΝΑΙΟΣ Α.Ε.;\nΝα γίνει δεκτή η προσφυγή στο σύνολο της.\nΝα ακυρωθεί στο σύνολο της η διακήρυξη (προσβαλλόμενη πράξη) με τίτλο ΕΠΑΝΑΠΡΟΚΗΡΥΞΗ ΔΙΕΘΝΗ ΑΝΟΙΧΤΟΥ ΗΛΕΚΤΡΟΝΙΚΟΥ ΔΗΜΟΣΙΟΥ ΔΙΑΓΩΝΙΣΜΟΥ (Ενεργειακή αναβάθμιση, αυτοματοποίηση και διαχείριση του δικτύου ηλεκτροφωτισμού κοινοχρήστων χώρων).\nΝα της επιστραφεί το καταβληθέν παράβολο.\nΗ προσφυγή της εταιρίας «ΜΥΤΙΛΗΝΑΙΟΣ Α.Ε.», υποχρέωσε τον Δήμαρχο κ. Γρηγόρη Σταμούλη, να αποφασίσει την προσωρινή αναστολή της διαγωνιστικής διαδικασίας με έγγραφο του την 1/8/2019 προς τους οικονομικούς φορείς του Δήμου.\nΌπως αντιλαμβάνεστε το θέμα είναι πάρα πολύ σοβαρό, αφού πλήττετε η αξιοπιστία του Δήμου, αλλά και όλων όσων συνεργαστήκαν για τον σχεδιασμό του διεθνή διαγωνισμού (συμβούλων, συνεργατών και αιρετών;;;)\nΗ «α» έχει στα χέρια της ολόκληρη την προδικαστική προσφυγή και θα παρακολουθεί τις εξελίξεις από πολύ κοντά, προκειμένου να ενημερώνει τους αναγνώστες της.\nΠροηγούμενο άρθρο Η "άποψη" στο Athens#JobFestival 2019\nΕπόμενο άρθρο Γ. Κώτσηρας: Επιβεβλημένη η αυτοτελής ρύθμιση για την Κινέττα\nΛύτρωση για τον ΜΕΓΑΡΙΚΟ στις καθυστερήσεις


Εκτός ελέγχου η ραδιενέργεια στο Νταϊτσί | Γλέντι\nΕκτός ελέγχου η ραδιενέργεια στο Νταϊτσί\n1:42 μ.μ. Κόσμος No comments\nΤην ώρα που ίχνη ραδιενέργειας 10.000 φορές πάνω από το επιτρεπτό όριο εντοπίζονται σε βάθος 15 μέτρων στο υπέδαφος μέσα στις πυρηνικές εγκαταστάσεις του Νταϊτσι και η μάχη για την αποφευχθούν τα χειρότερα συνεχίζεται, η κυβέρνηση της Ιαπωνίας ανακοίνωσε ότι σχεδιάζει να αναλάβει τον έλεγχο της Εταιρείας Ηλεκτρικής Ενέργειας του Τόκιο Tepco. Παράλληλα, την Παρασκευή ξεκίνησε μια μεγάλη επιχείρηση για τον εντοπισμό σορών αγνοουμένων κατά μήκος των βορειοανατολικών ακτών της Ιαπωνίας.\nΣυγκεκριμένα, η κυβέρνηση της Ιαπωνίας σχεδιάζει να αναλάβει τον έλεγχο της Tepco, που είναι η διαχειρίστρια εταιρεία του πυρηνικού σταθμού στη Φουκουσίμα, ενισχύοντάς την με ενέσεις ρευστότητας από τα κρατικά κεφάλαια, σύμφωνα με δημοσίευμα ιαπωνικής εφημερίδας.\nΤην ίδια ώρα, κατά τις επαφές που είχε με την ιαπωνική κυβέρνηση, ο Γάλλος πρόεδρος, Νικολά Σαρκοζί, αναφέρθηκε στην ανάγκη υιοθέτησης νέων κανόνων για την πυρηνική ενέργεια και πρότεινε να φιλοξενήσει μια διεθνή σύνοδο το Μάιο στο Παρίσι.\nΑπό την πλευρά τους, οι ΗΠΑ και η Γερμανία στέλνουν ειδικά ρομπότ προκειμένου να συμβάλλουν στις προσπάθειες που διεξάγονται στο κατεστραμμένο Νταϊτσί. Στόχος είναι να ελαχιστοποιηθεί η ανθρώπινη παρουσία στις πυρηνικές εγκαταστάσεις. Τα ρομπότ θα αναλάβουν να ελέγξουν τις πυρηνικό συγκρότημα και να αναλάβουν τις επισκευές.\nΤις επόμενες ημέρες στην Ιαπωνία φθάνουν 140 Αμερικανοί ειδικοί σε θέματα πυρηνικής ασφάλειας.\nΠαράλληλα, ανακοινώθηκε ότι εντοπίστηκε συγκέντρωση ραδιενεργού καισίου στο κρέας βοοειδών που σφαγιάστηκαν στις 15 Μαρτίου, σε απόσταση 70.000 μέτρων από τις πυρηνικές εγκαταστάσεις.\nΤην ίδια ώρα, 17.000 Ιάπωνες και 7.000 Αμερικανοί στρατιώτες έχουν αναλάβει τον εντοπισμό σορών κατά μήκος των βορειοανατολικών ακτών της Ιαπωνία, καθώς εξακολουθεί να αγνοείται η τύχη 16.441 ανθρώπων μετά το τσουνάμι που δημιουργήθηκε από τον σεισμό των 9 βαθμών στις 11 Μαρτίου.\n«Θα επικεντρώσουμε τις έρευνες κατά μήκος των ακτών, στις εκβολές των ποταμών και στις περιοχές που έχει καλύψει η θάλασσα. Οι σοροί που έχει παρασύρει η θάλασσα συχνά αυτήν την εποχή βγαίνουν στην επιφάνεια» δήλωσε αξιωματούχος.\nΟι έρευνες πάντως δεν θα καλύψουν τη ζώνη των 30.000 γύρω από το πυρηνικό εργοστάσιο Νταϊίτσι της Φουκουσίμα, εξαιτίας του υψηλού επιπέδου ραδιενέργειας. Τουλάχιστον 1.000 σοροί βρίσκονται ακόμα στη ζώνη αυτή, σύμφωνα με το πρακτορείο Kyodo που επικαλείται αστυνομικές πηγές. Οι σωροί αυτοί έχουν εκτεθεί σε υψηλά ποσοστά ραδιενέργειας και οι αρχές αποφάσισαν να μην προχωρήσουν στην περισυλλογή τους.


Σφακιά Archives | δρακοπουλιάδα\nΟ Άγιος Νικόλαος είναι η πρωτεύουσα του Νομού Λασιθίου και βρίσκεται στη βόρεια ακτογραμμή της Κρήτης, στη Δυτική πλευρά του κόλπου του Μιραμπέλλου. Η ονομασία του προήλθε από το βυζαντινό εκκλησάκι που βρίσκεται στον όρμο Αγίου Νικολάου. Παλαιότερα ονομαζόταν «Μαντράκι», καθώς υπήρχαν πολλές μάντρες με κατσίκια που ξεχειμώνιαζαν. Άλλη γνωστή ονομασία, που ακόμα χρησιμοποιούν οι κάτοικοι των γύρω χωριών, είναι «Γιαλός».\nΗ Λίμνη Βουλισμένη στον Άγιο Νικόλαο Λασιθίου\nΗ οικονομία της περιοχής βασίζεται στον τουρισμό, στην καλλιέργεια ελιάς και στη μη σταβλισμένη κτηνοτροφία. Οι μόνιμοι κάτοικοι είναι 11.421 για την πόλη, 12.638 για την δημοτική ενότητα και 27.074 για τον διευρυμένο δήμο Αγίου Νικολάου. Χαρακτηριστικό γνώρισμα της πόλης είναι οι πολλές παραλίες της, οι οποίες συχνά πιστοποιούνται για την καθαριότητα και τις παροχές τους.\nΟ αρχαίος και ο βυζαντινός Άγιος Νικόλαος\nΗ σημερινή πόλη είναι χτισμένη στη θέση της αρχαίας Λατούς προς Καμάρα, επίνειο της Λατούς Ετέρας (σημαντική ορεινή πόλη των Δωριέων, 3,5 χιλιόμετρα βόρεια της Κριτσάς). Οι δύο πόλεις αποτελούσαν μια διοικητική ενότητα τον 3ο π.Χ. αιώνα, λάτρευαν την ίδια θεότητα, την Ειλειθυία, προστάτιδα των τοκετών κι είχαν ενιαία νομίσματα που από το ένα μέρος εικόνιζαν την Ειλειθυία ή την Άρτεμη κι από το άλλο τον Ερμή με τη λέξη ΛΑΤΙΩΝ. Οι πολίτες της Λατούς προς Καμάρα ονόμαζαν τους εαυτούς τους Καμαρίτες.\nΤην πρώτη Βυζαντινή περίοδο εξακολουθούσε να υπάρχει ως αξιόλογη πόλη, η Επισκοπή Καμάρας, όπως αναφέρεται στο Συνέκδημο από τον Ιεροκλή.\nΟ Άγιος Νικόλαος των Ενετών\nΣτις αρχές του 13ου αιώνα, ίσως το 1206, κατασκευάστηκε στο ύψωμα όπου σήμερα είναι η νομαρχία ένα φρούριο, πιθανόν από το Γενοβέζο Ενρίκο Πεσκατόρε. Το φρούριο ονομάστηκε Μιραμπέλλο και έδωσε το όνομά του στην επαρχία Μιραμπέλου και στον κόλπο. Το φρούριο καταστράφηκε από ισχυρό σεισμό το 1303, αλλά οι Βενετοί το ανακατασκεύασαν. Το 1374 αναφέρεται ως Castro Mirabelli και διέθετε αποθήκη αλατιού από τις αλυκές της Ελούντας, το οποίο στη συνέχεια εξαγόταν στην Ευρώπη. Το φρούριο εγκαταλείφθηκε και έγινε αποθήκη όταν σταμάτησαν οι επαναστάσεις εναντίον των Βενετών.\nΤο φρούριο Μιραμπέλου καταστράφηκε το 1537 από Τούρκους πειρατές, αλλά ανακατασκευάστηκε σε σχέδιο του Μικέλε Σαμιτσέλι. Γύρω από το φρούριο αναπτύχθηκε οικισμός (βούργος). Στην απογραφή του Καστροφύλακα ο οικισμός αναφέρεται ως Mirabello proprio με 753 κατοίκους, κυρίως ψαράδες. Το 1630 αναφέρεται από τον Φραντσέσκο Μπαζιλικάτα ως Μιράμπελο Καστέλο και ότι στα ελληνικά ο οικισμός λεγόταν Βουλισμένη, από τη λίμνη.\nΤο 1671 αναφέρεται στην τουρκική απογραφή ως Nefs Meranblo με 42 χαράτσια, που σημαίνει ότι κατοικούνταν. Στην αιγυπτιακή απογραφή του 1834 δεν αναφέρεται και η περιοχή ήταν ακατοίκητη. Όμως το λιμάνι χρησιμοποιούταν για την εξαγωγή προϊόντων της επαρχίας όπως χαρούπια. Το 1845 ο Victor Raulin αναφέρει ότι υπήρχαν τέσσερις εκκλησίες ερειπωμένες που χρησιμοποιούνταν ως αποθήκες χαρουπιών.\nΟ σύγχρονος οικισμός δημιουργήθηκε με την επανάσταση του 1866, από κατοίκους της Φουρνής, της Κριτσάς, του Ηρακλείου και των Σφακίων. Τα ερείπια του ενετικού φρουρίου χρησιμοποιήθηκαν ως οικοδομικά υλικά των νέων κτιρίων. Αναφέρεται για πρώτη φορά στην απογραφή του 1881, όταν είχε 87 Χριστιανούς και 8 Τούρκους κατοίκους. Αρχικά ονομαζόταν «Μαντράκι» αλλά πήρε το όνομα «Άγιος Νικόλαος» από το μικρό βυζαντινό εκκλησάκι του 9ου αιώνα που βρίσκεται στην χερσόνησο Αμμούδι, περίπου 2 χιλιόμετρα βόρεια της πόλης. Το 1900 ο Άγιος Νικόλαος γίνεται η έδρα του Δήμου Κριτσάς. Το 1904 η έδρα του Δήμου Λασιθίου μετακινήθηκε από την Νεάπολη στον Άγιο Νικόλαο.\nH Λίμνη Βουλισμένη («Λίμνη» για τους Αγιονικολιώτες) είναι μια μικρή λιμνοθάλασσα στο κέντρο της πόλης. Η λίμνη συνδέεται με το λιμάνι της πόλης με ένα κανάλι που ανοίχθηκε το 1870. Πολλοί αρχαίοι μύθοι αναφέρουν τη Λίμνη, οι αρχαιότεροι από τους οποίους θέλουν τις θεές Αθηνά και Άρτεμη να λούζονται σε αυτή. Με τη Λίμνη συνδέονται δύο αστικοί μύθοι, ότι δεν υπάρχει πυθμένας, και ότι η Λίμνη συνδέεται με το ηφαίστειο της Σαντορίνης. Ο τελευταίος μύθος στηρίζεται στο ότι κατά την τελευταία έκρηξη του ηφαιστείου, τα νερά της Λίμνης φούσκωσαν και πλημμύρισαν τις γύρω από αυτήν αποθήκες. Στον πυθμένα της λίμνης υπάρχει πολεμικό υλικό που εγκαταλείφθηκε από τους Γερμανούς στρατιώτες προτού αποχωρήσουν στο τέλος του Β΄ Παγκόσμιου Πολέμου.\nΔημοσιεύτηκε την 16 Μαΐου 2020 14 Μαΐου 2020 Κατηγορίες ΙΣΤΟΡΙΑΕτικέτες Άγιος Νικόλαος,Βουλισμένη,Ελλάδα,Ηράκλειο,Κρήτη,Λασίθι,Λίμνη,Μαντράκι,ΣφακιάΑφήστε το σχόλιό σας στο Ο Άγιος Νικόλαος Λασιθίου (300π.Χ.-…)\nΤο Ρέθυμνο που έγινε Αρσινόη\nΤο Ρέθυμνο είναι χτισμένο στην ίδια θέση με την αρχαία Ρίθυμνα ή Ρήθυμνα ή Ριθυμνία. Μαρτυρίες για την ύπαρξη της πόλης υπάρχουν από τον 5ο-4ο αι. π.Χ. και είναι κυρίως τα αργυρά και χάλκινα νομίσματα, τα οποία έφεραν στη μια όψη την κεφαλή του Απόλλωνα ή της Αθηνάς, και στην άλλη τρίαινα ή δύο δελφίνια ή αίγα. Από την κοπή των νομισμάτων αυτών φαίνεται ότι η πόλη ήταν ανεπτυγμένη με αξιόλογο εμπόριο. Ίσως να είχε αναπτύξει σχέσεις με τους Πτολεμαίους, οι οποίοι την είχαν μετονομάσει σε Αρσινόη.\nΒυζαντινοί, Γενουάτες, Ενετοί και Τούρκοι στο Ρέθυμνο\nΑξιόλογες μαρτυρίες δεν υπάρχουν για τη βυζαντινή περίοδο μέχρι το 1204, οπότε οι Ενετοί αγόρασαν από τους Φράγκους κατακτητές του Βυζαντίου ολόκληρη την Κρήτη έναντι 10.000 αργυρών μάρκων. Τότε αρχίζει η περίοδος της Ενετοκρατίας, η οποία φτάνει μέχρι το 1669. Οι Ενετοί αρχικά εξεδίωξαν τους Γενουάτες του Ενρίκο Πεσκατόρε και εγκαταστάθηκαν στο νησί. Δεν έδωσαν εντούτοις ιδιαίτερη βαρύτητα στην ανάπτυξή του. Τους ενδιέφεραν περισσότερο οι κτήσεις τους στην ηπειρωτική Ελλάδα και στα Επτάνησα.\nΤο 1538 ο Χαϊρεντίν (Khair ad Din) Μπαρμπαρόσα, ναύαρχος του Οθωμανικού στόλου και κουρσάρος των ακτών της Αλγερίας (Μπαρμπαριάς), επιτέθηκε στο νησί. Οι Ενετοί αποφάσισαν να κατασκευάσουν ορισμένα οχυρωματικά έργα. Περιέβαλαν την πόλη με τείχος μήκους 1400 μ. (σήμερα ολοσχερώς κατεστραμμένο), αφήνοντας όμως την από θαλάσσης πλευρά εκτεθειμένη. Ήταν εύκολο έτσι για τον πειρατή Ολουτζ Αλή να την κατακτήσει, το 1562. Οι Ενετοί, διαπιστώνοντας το σφάλμα τους, αφού τον εξεδίωξαν, κατασκεύσαν το περίφημο κάστρο της Φορτέτζας, σωζόμενο σήμερα. Η Φορτέτζα αποτελεί το έμβλημα του Ρεθύμνου.\nΟ 16ος αιώνας βρίσκει την πόλη σε μεγάλη πνευματική άνθηση. Πολλοί Ρεθυμνιώτες καλλιτέχνες και λόγιοι εργάζονται όχι μόνο στην Κρήτη αλλά και στην Βενετία. Σημαντικές προσωπικότητες είναι ο Μάρκος Μουσούρος, ο Εμμανουήλ Τζάνες Μπουνιαλής και ο αδελφός του Μαρίνος Τζάνες Μπουνιαλής, ο Νικόλαος Βλαστός, ο Ζαχαρίας Καλλέργης, ο ζωγράφος Εμμανουήλ Λαμβάρδος, ο Γεώργιος Χορτάτσης κ.ά.\nΗ περίοδος αυτή της ακμής διακόπηκε απότομα, όταν στις 13 Νοεμβρίου 1646 το Ρέθυμνο και το 1669 εξ ολοκλήρου η Κρήτη κατακτήθηκαν από τους Τούρκους, οι οποίοι οδήγησαν την πόλη σε μαρασμό. Οι κάτοικοί της σταδιακά άρχισαν να την εγκαταλείπουν, αλλά δεν έλειψαν και οι μικροεξεγέρσεις. Με την έκρηξη της Επανάστασης του 1821 στην ηπειρωτική Ελλάδα, η Κρήτη ξεσηκώθηκε. Οι Τούρκοι απάντησαν με σφαγές των αμάχων σε διάφορες πόλεις, με πρώτη αυτή στις Κυδωνίες Χανίων την 15 Μαΐου 1821. Παρακινημένοι από αυτό το επεισόδιο, οι Τούρκοι του Ρεθύμνου έκαναν το ίδιο. Μέσα στην πόλη έσφαξαν πάνω από εκατό άοπλους Έλληνες μεταξύ των οποίων τον Χ. Καλλέργη και τον Ιωάννη Δεληγεώργη. Λεηλάτησαν τα καταστήματα και τα εργαστήρια, αιχμαλώτισαν γυναίκες και παιδιά και φυλάκισαν τον επίσκοπο Ρεθύμνης Γεράσιμο Περδικάρη όπως και τους ηγουμένους των μοναστηριών, άλλους κληρικούς και λαϊκούς και τον ελληνοδιδάσκαλο Ιωάννη. Επί τρεις μέρες έτρεχαν και στα γύρω χωριά λεηλατώντας και σκοτώνοντας όσους δεν πρόλαβαν να κρυφτούν στα ορεινά. Μέχρι εξήντα άτομα σκοτώθηκαν στο χωριό Περιβόλια, κοντά στο Φρούριο, και πολλούς άλλους στα χωριά Μαγουλά και Μαρουλά, μεταξύ αυτών και τον ιερέα Γεώργιο. Ακόμα και δύο Τούρκοι σκοτώθηκαν μεταξύ τους στη διαμάχη για την κατοχή τριών νεαρών γυναικών. Στα χωριά γύρω από το Ρέθυμνο σκοτώθηκαν περί τους 500 Έλληνες. Τούρκος ονόματι Χατζαλάκης διακρίθηκε για την αγριότητά του σκοτώνοντας όποιον χριστιανό συναντούσε. Όσοι Έλληνες μπόρεσαν διασώθηκαν στα Σφακιά και στα γύρω όρη, ενώ οι Τούρκοι κλείστηκαν στο φρούριο του Ρεθύμνου. Χωρίς δυσκολία οι Τούρκοι κατέπνιξαν την επανάσταση στο νησί, καθώς οι Κρητικοί πολεμούσαν μόνοι κι αβοήθητοι. Χαρακτηριστικό είναι το επεισόδιο του σπηλαίου του Μελιδονιού, στο οποίο είχαν καταφύγει περίπου 370 άτομα (άνδρες και γυναικόπαιδα) που δεν ήθελαν να παραδοθούν: Οι Τούρκοι πέταξαν αναμμένα υλικά στην είσοδο του σπηλαίου, με αποτέλεσμα να βρουν το θάνατο από ασφυξία οι έγκλειστοι σ’ αυτό (2 – 3 Οκτωβρίου 1823).\nΜε την ανεξαρτητοποίηση της Κρήτης (1897) η πόλη άρχισε και πάλι να αναπτύσσεται. Κατασκευάστηκαν έργα υποδομής (δρόμοι, γέφυρες, διδακτήρια). Η άφιξη και εγκατάσταση χιλιάδων Ελλήνων Μικρασιατών προσφύγων, άνω των 6000 στο Ρέθυμνο και στα περίχωρά του, πραγματοποιήθηκε στο διάστημα 1922-1925, μετά τη Μικρασιατική Καταστροφή και την Ανταλλαγή πληθυσμών. Παρ’ όλες τις δυσκολίες της εποχής, η ένταξη των προσφύγων έγινε αρκετά ομαλά και αρμονικά και πλέον το ένα τρίτο του πληθυσμού του Ρεθύμνου έχει μικρασιατικές ρίζες.\nΗ ανάπτυξη σε πολιτιστικό και οικονομικό επίπεδο έλαβε σημαντική ώθηση με την εγκατάσταση των Μικρασιατών, ανακόπηκε όμως με τη Μάχη της Κρήτης στο Β΄ Παγκόσμιο Πόλεμο, κατά την οποία η πόλη υπέστη αρκετές καταστροφές. Διασώθηκε, ωστόσο, σημαντικό μέρος της (ενετικής) παλιάς πόλης, η οποία είναι μέχρι σήμερα μια από τις καλύτερα διασωζόμενες ενετικές πόλεις στην Ελλάδα.\nΜετά την απελευθέρωση η πόλη άρχισε να αναπτύσσεται εκ νέου τόσο οικιστικά όσο και πνευματικά. Σημαντική ώθηση της προσέδωσε η εγκατάσταση της Φιλοσοφικής Σχολής και της Σχολής Κοινωνικών και Πολιτικών Επιστημών του Πανεπιστημίου Κρήτης (περίπου 10.500 φοιτητές) και η δημιουργία της Πανεπιστημιακής Βιβλιοθήκης που λειτουργεί σήμερα στην πανεπιστημιούπολη στον οικισμό Γάλλου. Από το 1999 λειτουργεί στο Ρέθυμνο το τμήμα Μηχανικών Μουσικής Τεχνολογίας και Ακουστικής του Τ.Ε.Ι. Κρήτης και από το 2016 το Ερευνητικό Κέντρο Φυσικής Πλάσματος και Laser που αποτελεί Εθνική Υποδομή Έρευνας (σημείο πρόσβασης) στον τομέα των Laser και των Υλικών (HELLAS-CH).\nTo 2019 καταργήθηκε το Τ.Ε.Ι. Κρήτης και Ιδρύθηκε το Ελληνικό Μεσογειακό Πανεπιστήμιο (ΕΛΜΕΠΑ) με έδρα το Ηράκλειο. Σύμφωνα με τον Ιδρυτικό νόμο του ΕΛΜΕΠΑ στο Ρέθυμνο ιδρύθηκε η Σχολή Μουσικής και Οπτοακουστικών Τεχνολογιών με δύο τμήματα, α) Το Τμήμα Μουσικής Τεχνολογίας και Ακουστικής και β) Το Τμήμα Μουσικών Σπουδών. Ταυτόχρονα το Ερευνητικό Κέντρο Φυσικής Πλάσματος και Laser εντάχθηκε ως Ινστιτούτο στο νέο Πανεπιστημιακό Ερευνητικό Κέντρο του ΕΛΜΕΠΑ.\nΣήμερα το Ρέθυμνο είναι η τρίτη μεγαλύτερη πόλη της Κρήτης με πληθυσμό περίπου 34.300 κατοίκων (απογραφή 2011). Η οικονομία της στηρίζεται στον τουρισμό, καθόσον υπάρχουν πολλά αξιοθέατα, μεγάλη αμμώδης παραλία και ισχυρή ξενοδοχειακή υποδομή. Συγκοινωνιακά η πόλη εξυπηρετείται οδικά με σύνδεση με το Ηράκλειο και τα Χανιά μέσω του Εθνικού δρόμου Ε 75, ενώ έχει και επαρχιακό σχετικά καλό οδικό δίκτυο, με το οποίο συνδέεται με όλες τις περιοχές του Νομού. Διαθέτει, επίσης, νέο, σύγχρονο λιμένα. Δεν έχει αεροδρόμιο, καθώς το αεροδρόμιο Πηγής δεν συνέχισε τη λειτουργία του μετά τη Γερμανική κατοχή.\nΤο Ρέθυμνο και τα αδέλφια του\nΤο Ρέθυμνο έχει αδελφοποιηθεί με τις ακόλουθες πόλεις.\nΤέλος, στην πόλη της Γέλας της Σικελίας, υπάρχει οδός Ρεθύμνου (Via Retimo).\nΔημοσιεύτηκε την 2 Μαΐου 2020 2 Μαΐου 2020 Κατηγορίες ΙΣΤΟΡΙΑΕτικέτες Ελλάδα,Ηράκλειο,Κρήτη,Πανεπιστήμιο,Ρέθυμνο,Σφακιά,ΧανιάΑφήστε το σχόλιό σας στο Το Ρέθυμνο (5ος αιώνας π.Χ.-…)\nΜετά την κατάκτηση της Κρήτης από τους Τούρκους το 1669 πολλοί Σφακιανοί προτίμησαν να μεταναστεύσουν σε περιοχές που δεν υπήρχαν πολλοί Τούρκοι. Κάποιοι πήγαν στα Επτάνησα, κάποιοι άλλοι στα νησιά του Αιγαίοι, κάποιοι άλλοι στη Μολδοβλαχία. Με τον καιρό, όμως, γύρισαν στην Κρήτη και οι παλιννοστούντες αποκλήθηκαν με το όνομα του τόπου προέλευσης τους. Μια οικογένεια που γύρισε από τη Μολδοβλαχία πήρε το επίθετο Βλάχος. Απόγονος της οποίας ήταν και ο Ιωάννης Βλάχος, ή ο Δασκαλογιάννης.\nΟ Ιωάννης Βλάχος ήταν εμποροπλοίαρχος. Γύρω στα 1770, είχε τέσσερα δικά του τρικάταρτα πλοία. Έφταναν σε όλα τα λιμάνια της Μεσογείου και του Εύξεινου Πόντου. Είχε καλή μόρφωση και μιλούσε πολλές ξένες γλώσσες. Οι Σφακιανοί τον αποκαλούσαν Δάσκαλο: ο Δάσκαλος Γιάννης, ο Δασκαλογιάννης.\nΣτις αρχές του 1770, βρέθηκε στην Τεργέστη ακροατής του Αλεξέι Γκριγκόροβιτς Ορλόφ. Ο τελευταίος μιλούσε για μια Ελλάδα ελεύθερη. Ο Δασκαλογιάννης ακούγοντας τον πείστηκε ότι η Ρωσία ενδιαφερόταν για την Ελλάδα. Φόρτωσε ένα καράβι όπλα και πυρομαχικά και επέστρεψε στα Σφακιά. Προσκάλεσε τους πρόκριτους και τους οπλαρχηγούς σε σύσκεψη, όπου τους ανακοίνωσε ότι επέρχεται το τέλος της τουρκικής κυριαρχίας στο νησί. Τους επέδειξε επιστολές προς τη Μάνη, που μιλούσαν για συντονισμένη ενέργεια και τους κάλεσε να πάρουν τα όπλα.\nΟι πολλοί συμφώνησαν. Λίγοι, και ανάμεσα τους ο Πρωτόπαπας, του ζήτησαν να συγκρατηθεί, ώσπου να βεβαιωθούν ότι πράγματι θα κηρυχθεί επανάσταση ταυτόχρονα σε όλη την Ελλάδα. Επειδή, αν έμεναν μόνοι κινδύνευαν να χάσουν τις ελευθερίες που απολάμβαναν.\nΗ πρώτη εκείνη σύσκεψη έληξε χωρίς τα μέλη της να πάρουν οριστικές αποφάσεις. Η πλάστιγγα έγειρε προς τις θέσεις του Δασκαλογιάννη, όταν έφτασε το γράμμα από Μάνη και πληροφορούσε ότι είχε ξεκινήσει εκεί η επανάσταση και ο στόλος του Ορλόφ περιέπλεε την Πελοπόννησο. Σε τουρκικό έγγραφο με ημερομηνία 31 Ιανουαρίου 1770 αναφέρεται ότι ο ρωσικός στόλος απαρτιζόταν από 28 γαλιόνια των 60 τηλεβόων το καθένα, 22 φρεγάτες και τέσσερα πλοία «μπόμπα».\nΑκόμα και ο συντηρητικός Πρωτόπαπας ψήφισε υπέρ της επανάστασης στην επόμενη σύσκεψη. Ως πρώτη ενέργεια, στάλθηκε στον σουλτάνο επιστολή ζητώντας του να αποσύρει τα τουρκικά στρατεύματα από την Κρήτη για να μη χυθεί άδικα αίμα. Ο σουλτάνος παρήγγειλε στον πασά της Κρήτης να ξεθεμελιώσει τα Σφακιά.\nΠριν προλάβουν οι Τούρκοι να οργανωθούν, 1.800 οπλισμένοι Σφακιανοί ξεχύθηκαν από την Ανώπολη, την πατρίδα του Δασκαλογιάννη. Μάταια προσπάθησαν οι κατακτητές να ανακόψουν την ορμή τους. Το σώμα του Δασκαλογιάννη προχωρούσε ακάθεκτο, ρημάζοντας το πάντα.\nΟι Τούρκοι έσπευσαν να κλειστούν στις οχυρωμένες πόλεις. Ο Δασκαλογιάννης δημιούργησε ομάδα από εκατό ευέλικτους Σφακιανούς. Τους ονόμασε «νυχτοπολεμιστές» και τους ανέθεσε να πέφτουν νύχτα στα τούρκικα χωριά, αιφνιδιαστικά, και να καταστρέφουν ο,τιδήποτε ανήκε σε Τούρκους. Στα Χανιά συγκροτήθηκε στράτευμα από 12.000 Τούρκους που ξεκίνησαν με κατεύθυνση το Ρέθυμνο. Στη μέση της απόστασης, προστέθηκαν και άλλοι 6.000. Στους συνολικά 18.000 προστέθηκαν και 4.000 εξαναγκασμένοι Έλληνες ως κουβαλητές. Από τους Σφακιανούς 300 έμειναν στη Σαμαριά για να προστατεύσουν τα γυναικόπαιδα. Οι υπόλοιποι 1.500 περίμεναν τους Τούρκους στην περιοχή Κράπη. Το στράτευμα των 18.000 Τούρκων έπεσε πάνω στους 1.500 Σφακιανούς, αλλά πετσοκόπηκε. Τις δύο πρώτες μέρες, οι Τούρκοι είχαν πάνω από 300 νεκρούς έναντι 10 νεκρών και τραυματιών Σφακιανών.\nΑπό την επόμενη μέρα, οι Τούρκοι έβαζαν μπροστά τους σαν ασπίδα τους Έλληνες μεταφορείς και προχωρούσαν πίσω τους. Οι Σφακιανοί δεν πτοήθηκαν. Συνέχισαν να σκοτώνουν Τούρκους και, αναγκαστικά, Έλληνες. Ο μέρες περνούσαν με το τουρκικό στράτευμα συνεχώς να χάνει άνδρες. Κι ενώ οι μάχες συνεχίζονταν, από τον Χάνδακα ξεκίνησε στρατός 8.000 Τούρκων με πορεία προς τον Νότο, στα Σφακιά.\nΟ Δασκαλογιάννης και οι συμπολεμιστές του αποφάσισαν να σταλούν πεντακόσιοι από τη δύναμη τους να προασπίσουν τα Σφακιά, ενώ αντιπρόσωπος τους θα πήγαινε στην Πελοπόννησο να μάθει τι γίνεται εκεί και πότε σκόπευαν οι Ρώσοι να πάνε στην Κρήτη.\nΗ άμυνα συνεχιζόταν σε δύο μέτωπα σκληρή, με τον Δασκαλογιάννη να βρίσκεται πότε στη μία, πότε στην άλλη τοποθεσία. Οι Σφακιανοί αντιστέκονταν στην τεράστια τουρκική πίεση «ώσπου να έρθουν οι Ρώσοι». Αντί για Ρώσους, έφτασαν τουρκικά πλοία που αποβίβασαν νέα στρατεύματα στο νησί.\nΟι 1.500 Σφακιανοί μαχητές που είχαν απομείνει έπρεπε πια να τα βγάλουν πέρα με 40.000 πάνοπλους Τούρκους. Σχεδόν ταυτόχρονα, έφτασε η είδηση ότι η επανάσταση στην Πελοπόννησο είχε σβήσει και ο στόλος του Ορλόφ είχε αποπλεύσει χωρίς να ρίξει τουφεκιά. Η Μεγάλη Αικατερίνη είχε πάρει αυτά που ήθελε και είχε ειρηνεύσει με την Οθωμανική αυτοκρατορία.\nΣτα δύο μέτωπα όπου οι Σφακιανοί συνέχιζαν να πολεμούν, η αναλογία ήταν 1 προς 27. Και ελπίδα ενισχύσεων δεν υπήρχε πια. Ξεκίνησαν να υποχωρούν, συνεχίζοντας τον πόλεμο. Αποσύρθηκαν στις Μαδάρες, τις απάτητες κορυφές των Λευκών Ορέων. Οι Τούρκοι μπήκαν στα σφακιανά χωριά και κυριολεκτικά τα ξεθεμελίωσαν. Οι Σφακιανοί ρίχνονταν ξαφνικά πάνω τους, τους πετσόκοβαν και αποσύρονταν. Ο κλεφτοπόλεμος στοίχιζε στους Τούρκους κεφάλια και περιουσίες. Τρόπο αντίδρασης δεν είχαν. Ό,τι ήταν να κάψουν στα Σφακιά και να το ξεθεμελιώσουν, το είχαν ήδη κάνει. Οι Σφακιανοί δεν είχαν πια τίποτα να χάσουν.\nΟ πασάς, που είχε χάσει 6.000 άνδρες, έστειλε επιστολή στον Δασκαλογιάννη με την οποία του υποσχόταν ότι θα εκκένωνε αμέσως τα Σφακιά αν ο ίδιος και μόνο αυτός παραδινόταν. Η επιστολή συνοδευόταν και από άλλη του αιχμάλωτου αδελφού του, που τον διαβεβαίωνε ότι πως δεν είχε τίποτα να φοβηθεί αν εμφανιζόταν μπροστά στον πασά. Μόνο που ο αδελφός του είχε βάλει και ένα σημάδι που ειδοποιούσε τον Δασκαλογιάννη ότι τον περίμενε ο θάνατος αν παρουσιαζόταν.\nΟ Δασκαλογιάννης σκέφτηκε ότι ναι μεν θα τον σκότωναν, αλλά ο πόλεμος θα τελείωνε. Και ήταν αυτός που είχε παρασύρει τους συμπατριώτες του να επαναστατήσουν. Αποφάσισε να παρουσιαστεί στον πασά. Εκείνος αρχικά τον δέχτηκε καλά. Πάνω απ’ όλα ήθελε ένα χαρτί που να βεβαιώνει «κάθε ενδιαφερόμενο» ότι νίκησε. Το χρειαζόταν για να γλυτώσει το δικό του κεφάλι σε πιθανή κλήση του στην Κωνσταντινούπολη.\nΓια να γλυτώσουν τον αρχηγό τους οι Σφακιανοί το έστειλαν ως συνθήκη: έχασαν, στο εξής θα πληρώνουν ετήσιο φόρο 5.000 γρόσια, θα συνέχιζαν να ζουν όπως πριν την επανάσταση, αλλά ο Δασκαλογιάννης θα έμενε τρία χρόνια στον Χάνδακα φιλοξενούμενος του πασά.\nΟ τουρκικός στρατός επέστρεψε στον Χάνδακα «νικητής». Ο Δασκαλογιάννης περιορίστηκε στο μέγαρο της διοίκησης συντροφιά με την κόρη του. Πήγαν να τον επισκεφτούν 7 ιερείς και 75 Σφακιανοί καπετάνιοι. Ρίχτηκαν στις φυλακές. Ο πασάς έβαλε τον Δασκαλογιάννη να γράψει στα υπόλοιπα αδέλφια του να τον επισκεφτούν. Αυτός ανταποκρίθηκε, αλλά έβαλε το γνωστό σημάδι που σήμαινε θάνατο. Τα αδέλφια του Δασκαλογιάννη ποτέ δε φάνηκαν. Πέρασαν τρεις μήνες και ο πασάς είχε πια απελπιστεί ότι θα τους πιάσει. Διέταξε να θανατωθεί ο Δασκαλογιάννης. Η εκτέλεση ήταν αντάξια του τουρκικού πολιτισμού. Τον έγδαραν ζωντανό στις 17 Ιουνίου 1771.\nΟ αιχμάλωτος αδελφός του που είδε το μαρτύριο του Δασκαλογιάννη έχασε τα λογικά του. Η κόρη του, Ανθούσα, αυτοκτόνησε πέφτοντας σε πηγάδι. Η κόρη του Μαρία, που τον είχε ακολουθήσει στον Χάνδακα, δόθηκε ως σύζυγος του Αμπλού Αχμέτ πασά, διευθυντή οικονομικών υποθέσεων του νησιού, που την αγάπησε και της επέτρεψε να διατηρήσει την χριστιανική της πίστη. Ο Αμπλού Αχμέτ γύρισε στην Κωνσταντινούπολη ως υπασπιστής του σουλτάνου. Έτσι η Μαρία έζησε αρχοντικά, έχοντας μετατρέψει ένα δωμάτιο του σπιτιού της σε κρυφό εκκλησάκι. Στα 1820, χήρα πια, πήγε καλόγρια στη Τήνο. Το 1821, χρηματοδότησε την επανάσταση στην Κρήτη. Πέθανε το 1823.\nΗ σύζυγος του Δασκαλογιάννη, οι γιοι του και τα αδέλφια του κατέφυγαν στα Κύθηρα. Ο ένας από τους γιους του Δασκαλογιάννη έγινε ήρωας της Ελληνικής Επανάστασης του 1821. Οι δύο έγιναν καπετάνιοι στα καράβια του Ανδρέα Κριαρά και ο τέταρτος αρχηγός σωματοφυλακής του Ναπολέοντα Βοναπάρτη.\nΗ επανάσταση του Δασκαλογιάννη ήταν το πρώτο σκίρτημα ελευθερίας στην τουρκοκρατούμενη Κρήτη, αλλά και η πρώτη οδυνηρή εμπειρία για τις τραγικές συνέπειες της αποτυχίας.\nΔημοσιεύτηκε την 30 Απριλίου 2020 30 Απριλίου 2020 Κατηγορίες ΠΡΟΣΩΠΑΕτικέτες 1770,Δασκαλογιάννης,Έλληνες,Επανάσταση,Κρήτη,Ορλόφ,Ορλοφικά,Σφακιά,ΤούρκοιΑφήστε το σχόλιό σας στο Ο Δασκαλογιάννης (1725-1771)\nΤα Σφακιά είναι περιοχή της Κρήτης, τραχιά και δυσπρόσιτη. Αποτελούν επαρχία του νομού Χανίων. Επεκτείνονται από τον όρμο της Αγίας Ρούμελης ως την ανατολική άκρη των Λευκών Ορέων. Οι Σφακιανοί είναι οι ανυπότακτοι Κρητικοί, τους οποίους ούτε οι Άραβες, ούτε οι Βενετοί, ούτε ο Τούρκοι κατόρθωσαν να καταβάλουν. Η επανάσταση θα μπορούσε κάποιος να πει πως ήταν η δεύτερη φύση τους. Από τις 27 επαναστάσεις που ξέσπασαν στη διάρκεια της Ενετοκρατίας, οι περισσότερες ξεκίνησαν ή κατέληξαν στα Σφακιά.\nΤο όνομα των Σφακίων\nΓια την προέλευση της ονομασίας Σφακιά υπάρχουν πέντε εκδοχές:\nΑπό παραφθορά της λέξης «Φοίνιξ», ονομασία ισχυρής αρχαίας πόλης στην περιοχή.\nΑπό τη λέξη «σφάκα», τοπική ονομασία της πικροδάφνης (Σφακιά, η χώρα με τις πικροδάφνες).\nΑπό τη λέξη «σφηκιά», σφηκοφωλιά, επειδή οι Σφακιανοί ρίχνονται στους εχθρούς σαν σφήκες (Κρητικοί που ονομάζονταν Σφήκες αποίκησαν στην Κύπρο που ονομάστηκε Σφηκία).\nΑπό τη λέξη «σφαγεία», ως τόπος σφαγών\nΑπό τη λέξη «φαράγγια», καθώς η περιοχή είναι γεμάτη από αυτά.\nΗ Αραδήνα και η Ανώπολη (περιοχές που υπάρχουν ακόμη και σήμερα) είναι οι αρχαίες πόλεις των Σφακίων που συγκαταλέγονται ανάμεσα στις τριάντα κρητικές πόλεις οι οποίες αναφέρονται στη συνθήκη του Ευμένη της Περγάμου. Υπήρχαν ακόμη η Ποικιλασσός, η Τάρα (σήμερα Αγία Ρούμελη) και ο Φοίνικας (σήμερα Λουτρό Σφακίων), που γνώρισε αργότερα την ευημερία και έγινε έδρα επισκοπής στα Βυζαντινά χρόνια. Ο επίσκοπος Φοίνικος, Λέων, αναφέρεται ανάμεσα στους 350 που πήραν μέρος στην Ζ’ Οικουμενική Σύνοδο της Νίκαιας (786).\nΗ επανάσταση της Χρυσομαλλούσας\nΜια πανέμορφη αρχοντοπούλα, η Χρυσή Σκορδίλη ζούσε στη χώρα των Σφακίων. Είχε κατάξανθα μακριά μαλλιά και την αποκαλούσαν «Χρυσομαλλούσα». Οι Βενετοί διατηρούσαν στην περιοχή αυτή φρούριο τυπικά επανδρωμένο με δεκαπέντε μόνο άνδρες. Όμως, ο Βενετός επικεφαλής τους, Καπαλέτο, θεωρούσε τον εαυτό του «φρούραρχο». Μια μέρα, η Χρυσομαλλούσα βρέθηκε στο δρόμο του πηγαίνοντας με δύο υπηρέτριες της στη πηγή. Ο Βενετός εντυπωσιάστηκε από την ομορφιά της κοπέλας, κατέβηκε από το άλογο του, την πλησίασε, την άρπαξε και τη φίλησε. Την επόμενη στιγμή δεχόταν το χαστούκι της.\nΟ «φρούραρχος» προσβλήθηκε, Έβγαλε το σπαθί του, αλλά θυμήθηκε πως απέναντι του βρισκόταν γυναίκα. Έκοψε τη μία από τις δύο πλεξούδες της και αποχώρησε μαζί με το σπουδαίο λάφυρο του. Έτσι, όμως, η προσβολή είχε στραφεί εναντίον της αρχοντοπούλας. Οι Σφακιανοί αυτά δεν τα ανέχονται.\nΟι συγγενείς της Χρυσομαλλούσας επιτέθηκαν στο φρούριο, το πήραν αμέσως, σκότωσαν τον Καπελέτο και τους άνδρες του και ξεθεμελίωσαν το φρούριο. Το συμβάν ήταν μια καλή αφορμή για επανάσταση. Απλώθηκε σε όλα τα Σφακιά και προκάλεσε και την εμπλοκή του βυζαντινού αυτοκράτορα Ανδρόνικου. Καταλάγιασε ενάμιση χρόνο αργότερα (1321).\nΟ Αλέξης Καλλέργης στα Σφακιά\nΗ επανάσταση του Αλεξίου Καλλέργη, στα 1361, ξεκίνησε από το οροπέδιο Λασιθίου αλλά κατέληξε στη Ανώπολη Σφακίων, τόπο ορεινό, δυσπρόσιτο και φυσικά οχυρό. Εκεί οι επαναστάτες κράτησαν καιρό αποκρούοντας τις επιθέσεις. Ο Καλλέργης υπέγραψε τη νικηφόρα γι’ αυτόν συνθήκη με τους Βενετούς αλλά οι επαναστάτες αφανίστηκαν. Οι Βενετοί, με ποινή θανάτου, απαγόρευσαν την κατοίκηση ανθρώπων σε ολόκληρη την περιοχή της Ανώπολης και ακόμα απαγόρευσαν τη βοσκή κοπαδιών και την καλλιέργεια της γης για τα επόμενα δώδεκα χρόνια. Λίγο καιρό αργότερα η Ανώπολη κατοικήθηκε πάλι. Οι Βενετοί δεν αντέδρασαν σε αυτό γιατί ήξεραν ότι οποιαδήποτε αντίδραση τους θα ήταν αιτία νέας επανάστασης.\nΗ «επανάσταση της κότας»\nΑπό την εποχή της κατάκτησης της Κρήτης από τους Βενετούς υπήρχε ένας φόρος ο οποίος λεγόταν «φόρος της ορνιθολογίας»: οι κάτοικοι υποχρεώνονταν κάθε πρωτομηνιά να δίνουν σε κάθε φεουδάρχη μια κότα «καλήν και ευτραφή». Με τα χρόνια, όμως, οι «δικαιούχοι» πλήθαιναν και το ζήτημα καταντούσε αφαίμαξη.\nΚάποιοι κάτοικοι ξεκίνησαν, αντί για κότα «καλήν και ευτραφή», να δίνουν στους φεουδάρχες από ένα αυγό, διαβεβαιώνοντας τους ότι από αυτό θα προκύψει κότα «καλή και ευτραφής». Οι Βενετοί φεουδάρχες αντιλήφθηκαν την ειρωνεία και απάντησαν με εντάλματα σύλληψης «οφειλετών της κότας» και κατάσχεσης περιουσιών. Συμπεριέλαβαν και τους Σφακιανούς στη λίστα. Οι τελευταίοι φυσικά επαναστάτησαν.\nΟι επαναστάτες συγκεντρώθηκαν στην κορυφή του Αγίου Θεοδώρου, πραγματοποίησαν συνέλευση και έστειλαν στον Βενετό διοικητή των Χανίων έγγραφη διαμαρτυρία. Ο διοικητής φυλάκισε τους απεσταλμένους και απέρριψε τη διαμαρτυρία. Ο ένοπλος αγώνας απλώθηκε σε όλα τα Σφακιά. Ο δούκας της Κρήτης ξεκίνησε από το Χάνδακα και έφτασε στα Σφακιά με προτάσεις: οι Βενετοί γλύτωσαν το μπελά δίνοντας αμνηστία τους παραβάτες και ματαιώνοντας τις δίκες που εκκρεμούσαν.\nΟι Τούρκοι στα Σφακιά\nΌταν οι Τούρκοι πήραν την Κρήτη και ενώ ακόμα πολιορκούσαν τον Χάνδακα οι Σφακιανοί συνεννοήθηκαν με τους Βενετούς και επιτέθηκαν στον Αλμυρό (1650). Νικήθηκαν. Οι Τούρκοι εισέβαλαν στα Σφακιά, αιχμαλώτισαν αμάχους, αλλά αποχώρησαν. Η περιοχή δόθηκε ως φέουδο στον Γαζί Χιουσεΐν πασά ως ανταμοιβή για τη συμμετοχή στην κατάκτηση της Κρήτης. Στα 1659, ο Γαζί Χουσεΐν πασάς αφιέρωσε τα Σφακιά στις ιερές πόλεις των Μωαμεθανών, Μέκκα και Μεδίνα, και όρισε να στέλνουν εκεί κάθε χρόνο 5.000 γρόσια (2.000 και 3.000 αντίστοιχα) «για τους φτωχούς». Τούρκοι στα Σφακιά ποτέ δεν κατοίκησαν.\nΟι Σφακιανοί έμειναν ελεύθεροι και ασχολήθηκαν με την κτηνοτροφία και το εμπόριο. Πλούτισαν και έπαψαν να πληρώνουν φόρο. Με τη τουρκική κατάκτηση της Κρήτης, όμως, κάποιοι Κρητικοί αποφάσισαν να μεταναστεύσουν. Κάποιοι πήγαν στα Επτάνησα, κάποιοι άλλοι στη Μολδοβλαχία. Με τον καιρό, πείστηκαν ότι τα Σφακιά ήταν απάτητα από Τούρκους και άρχισαν να επιστρέφουν. Οι «παλιννοστούντες» αποκλήθηκαν από τους άλλους σύμφωνα με το όνομα του τόπου προέλευσης, αυτός από την Ζάκυνθο, «Ζακυνθινάκης», αυτό από την Κάσο, «Κασοτάκης», από τη Μυτιλήνη, «Μυτιληνάκης», και από τη Μολδοβλαχία, «Βλάχος». Απόγονος ενός από τους «Βλάχους» ήταν ο Γιάννης Βλάχος, ο μετέπειτα Δασκαλογιάννης.\nΔημοσιεύτηκε την 28 Απριλίου 2020 28 Απριλίου 2020 Κατηγορίες ΙΣΤΟΡΙΑΕτικέτες Αλέξης καλλέργης,Δασκαλογιάννης,Ελλάδα,Έλληνες,Επανάσταση,Κατρέας,Κρήτη,Κρητικοί,Σφακιά,Τούρκοι,Χανιά1 σχόλιο στο Σφακιά: τόπος επαναστάσεων